title: Aurinkokunnan syntyteorioiden historia

text:
Saksalainen Weizsäcker loi pyörreteoriansa, jonka mukaan Aurinkoa olisi alussa ympäröinyt kaasu- ja pölykiekko, jossa tapahtui pyörteilyä. Pyörteiden solmukohtaan olisi syntynyt planeettoja. Tämä teoria olisi selittänyt muun muassa sen, miksi planeettojen etäisyydet noudattavat niin sanottua Titiuksen-Boden lakia.
Venäjällä tutkija Otto Schmidt muotoili omia syntyteorioitaan Maan ja Aurinkokunnan synnystä luoden kasautumisteorian, jossa planeetat syntyivät kaasusta ja pölystä niin, että pöly tiivistyi planeetoiksi.
Teoriaa kehitti edelleen Viktor Safronov. Vuonna 1960 Fred Hoyle väitti magneettisten voimien työntäneen kaasurenkaan Auringosta, ja tästä renkaasta tiivistyneen planeettoja. Jo saman vuonna muut tutkijat esittivät vastaväitteitä teoriaa vastaan.
Muissa maissa Schmidtin teoriaa tutkivat muun muassa Chushiro Hayashi, G. W. Wetherill ja muut.


title: Aurinkokunnan syntyteorioiden historia

text: Kasautumisteorialle kilpailevan kiekkoinstabiilisuusteorian esittivät amerikkalaiset Alan P. Cameron ja A. G. W. Boss. Sen mukaan Aurinkoa alussa ympäröineeseen kaasukiekkoon syntyi häiriöitä, jotka kutistuivat kaasuplaneetoiksi oman painovoimansa ansioista. Sisäplaneettojen kaasuvaippa olisi haihtunut pois. 1980-luvulta alkaen kasautumisteoriaa ovat puoltaneet muun muassa amerikkalainen Jack Lissauer. Teoria on kehittynyt voimakkaasti eksoplaneettalöytöjen takia. On melko järkevää ajatella, että Aurinkokunta ja muut planeettakunnat ovat syntyneet samalla tavoin ainakin suureksi osaksi. Monet löydöt, muun muassa eksoplaneettalöydöt ja Kuiperin vyöhykkeen paljastuminen, tukevat kasautumisteoriaa, johon on lisätty ajatus planeettojen vaeltelusta niiden syntymisen jälkeen eli migraatioteoria.


title: Aurinkokunnan syntyteorioiden historia

text: Kiistely kiekkoepävakaisuusteorian ja kasautumisteorian välillä jatkuu, ja edelleen näyttää siltä, että kiekkoepävakaisuusteoria saattaisi selittää paremmin ainakin hyvin massiivisten eksoplaneettojen synnyn.


title: Lodbrok

text: Lodbrok oli Ruotsin rannikkolaivaston Turunmaa-luokan saaristofregatti.


title: Lodbrok

text: Alus rakennettiin Tukholmassa vuonna 1771 Fredrik Henrik af Chapmanin piirustuksien pohjalta. Aluksessa oli 26 kanuunaa ja 22 nikhakaa. Sitä voitiin soutaa yhdeksällätoista airoparilla, kussakin airossa tarvittiin neljä miestä.


title: Lodbrok

text: Alus otti osaa Viipurinlahden taisteluun ja Ruotsinsalmen taisteluihin menestyen hyvin. Vuonna 1790 aluksesta riisuttiin tykit, kun se muutettiin sairaalalaivaksi, jollaisena se sitten palveli loppuun asti. Alus jäi Venäjän keisarikunnan laivastolle Viaporin antautuessa vuonna 1808 ja se katoaa tämän jälkeen historiasta.


title: Ellen Widmann

text: Ellen Widmann (15. joulukuuta 1894 Biel − 22. lokakuuta 1985 Zürich) oli sveitsiläinen näyttelijä. Teatteriroolien lisäksi hän esiintyi muutamassa elokuvassa 1930-luvulta lähtien.


title: Ellen Widmann

text: Widmannin kansainvälisesti tunnetuin elokuvatyö lienee rouva Beckmannin rooli Fritz Langin elokuvassa "M – kaupunki etsii murhaajaa" (1931). Hän päätti valkokangasuransa Ruotsissa Olle Hellbomin ohjaamassa lastenelokuvassa "Vaahteramäen Eemeli" (1971), jossa hän näyttelee vaivaistentalossa asuvaa, muita asukkeja voimakkaasti käskyttävää vanhusta. Widmannin roolityö sisällytettiin myös vuonna 1975 esitettyyn samannimiseen 13-osaiseen televisiosarjaan.


title: Charles Grodin

text:
Charles Grodin (alk. Charles Grodinsky) (s. 21. huhtikuuta 1935 Pittsburgh, Pennsylvania, Yhdysvallat) on yhdysvaltalainen komedianäyttelijä ja Emmy-voittaja. Hänet tunnetaan mm. elokuvista "Sydäntenmurskaaja" (1972), "Taivas saa odottaa" (1978), "Keskiyön pako" (1988), "Sydän ja sielut" (1993) ja "Dave" (1993). Lisäksi hän on esittänyt pääosaa koira-aiheisissa lastenkomedioissa "Beethoven" (1992) ja "Beethovenin toinen (1993).
Grodin on ollut kaksi kertaa naimisissa. Ensin Julia-nimisen naisen kanssa. Vuodesta 1985 hän ollut naimisissa Elissa Durwoodin kanssa. Hänellä on yhteensä kolme lasta.


title: Untitled (R. Kelly)

text: Untitled on yhdysvaltalaisen R&B-laulaja-sanoittaja R. Kellyn yhdeksäs studioalbumi, joka julkaistiin Britanniassa 30. marraskuuta 2009 ja Yhdysvalloissa 1. joulukuuta samana vuonna. Albumin julkaisivat yhteistyössä Jive Records ja Sony Music.


title: Untitled (R. Kelly)

text: Albumin piti alun perin ilmestyä vuonna 2008 nimellä: "12 Play: Fourth Quarter". Albumilta piti tulla singlet: "Skin" ja "Hair Braider", mutta kumpikaan ei lopulta tullut albumille. 11. elokuuta 2009 "It's Orgasmic" (mukana Ciara) -niminen kappale levisi internetiin. Mutta sekään ei yltänyt albumille saakka. Ensimmäinen single, joka lopulta tuli albumille on nimeltään "Number One". Sillä vierailee Keri Hilson ja se julkaistiin heinäkuussa 2009. Albumin toinen, "Religious"-niminen single julkaistiin 10. lokakuuta 2009. Albumin kolmas single "Echo" julkaistiin tammikuussa 2010. Huhtikuussa 2010 julkaistiin albumin neljäs ja viimeinen single "Be My #2".


title: Untitled (R. Kelly)

text: Suluissa tuottaja.


title: Kelly Lynch

text: Kelly Colleen Lynch (s. 31. tammikuuta 1959 Golden Valley, Minnesota, Yhdysvallat) on yhdysvaltalainen näyttelijä. Hänet tunnetaan muun muassa elokuvista "Cocktail" (1988), "Drugstore Cowboy" (1989), "Road House – kuuma kapakka" (1989), "The Beans of Egypt, Maine" (1994), "Homegrown – hamppukunkut" (1998) ja "Charlien enkelit" (2000). Hän on näytellyt myös televisiosarjoissa "Ally McBeal", "L-koodi" ja "Miami Vice".Lynch on naimisissa Mitch Clazerin kanssa, ja heillä on yksi tytär. Lynch on Sheryl Crowin paras ystävä. Hän on toiminut myös mallina.


title: Presidenttijohtoinen järjestelmä

text: Presidenttijohtoinen järjestelmä (muita nimityksiä presidentialismi, presidentillinen järjestelmä, presidenttivaltainen järjestelmä, presidenttijohtoinen tasavalta, presidenttivaltainen tasavalta, presidenttijärjestelmä) on yleisin tasavaltalaisen valtiomuodon järjestelmistä.


title: Presidenttijohtoinen järjestelmä

text: Presidenttijohtoisessa järjestelmässä on valtionpäämiehenä presidentti. Ylin toimeenpanovalta kuuluu periaatteessa yksin presidentille, mutta osan siitä hän yleensä delegoi ministereille. Ministerit ovat hänen neuvonantajiaan, jotka hän voi nimittää puoluepoliittisista aspekteista välittämättä. Usein hallitukseen kuuluu myös varapresidentti, joka astuu presidentiksi loppukaudeksi, jos siihenastinen presidentti kuolee kesken kautensa tai muuten tulee loppukaudeksi kykenemättömäksi hoitamaan siihenastista virkaansa. Pääministerin virkaa ei tavallisesti ole.


title: Presidenttijohtoinen järjestelmä

text: Presidentille on presidentiaalisissa maissa alistettu tyypillisesti sekä virkamiehistö että poliisivoimat (esim. Yhdysvalloissa liittovaltion poliisi FBI), jotka kaikki siis tavallaan suorittavat lakien täytäntöönpanoa presidentin puolesta.


title: Presidenttijohtoinen järjestelmä

text: Siinä missä parlamentarismissa yleensä valtionpäämiehen ja hallituksen päämiehen asemat on erotettu toisistaan (valtionpäämiehenä monarkki tai presidentti mutta hallituksen päämiehenä pääministeri), presidenttijohtoisessa järjestelmässä presidentti on sekä valtion että hallituksen päämies. Sekä presidenttijohtoisessa järjestelmässä että parlamentarismissa on lainsäädäntöelimenä parlamentti ja toimeenpanoelimenä hallitus, mutta erona on se, että parlamentarismissa parlamentti kontrolloi hallitusta siten, että tämä tarvitsee parlamentin luottamuksen, mutta presidenttijohtoisessa järjestelmässä hallitus on riippumaton parlamentista (tosin osassa presidenttijohtoista järjestelmää soveltavista maista presidentti tarvitsee ministerinimityksilleen parlamentin hyväksynnän). Toisaalta presidenttijohtoisessa järjestelmässä siitä huolimatta, että presidentillä on laajat valtaoikeudet, hänelle ei yleensä ole myönnetty parlamentin hajotusoikeutta, kun parlamentarismissa presidentillä tai monarkilla voi olla myös parlamentin hajotusoikeus, vaikka hän yleisesti ottaen ei käyttäisikään laajaa poliittista valtaa. Olennaista on sekin, että presidenttijohtoisessa järjestelmässä toimeenpanovaltaa käyttävän elimen hallituksen jäsenet (presidentti, ministerit ja suuressa osassa tapauksista myös varapresidentti) eivät voi olla samalla lainsäädäntövaltaa käyttävän elimen parlamentin jäseniä eli kansanedustajia, kun taas parlamentarismissa ministerit ovat tavallisesti kansanedustajia. Toisin kuin useimmiten parlamentarismissa, presidenttijohtoisessa järjestelmässä ei tavallisesti ole pääministerin virkaa; harvemmissa presidenttijohtoisen järjestelmän omaavissa maissa on myös pääministerin virka mutta myös pääministeriä koskee se, että toisin kuin parlamentarismissa, ministeri ei ole vastuussa parlamentille vaan vain presidentille. Presidenttijohtoisen järjestelmän toimeenpanovalta ja lainsäädäntövalta on valittu kumpikin kokonaan eri vaalilla (toimeenpanovalta presidentinvaalilla ja lainsäädäntövalta parlamenttivaalilla), kun taas parlamentarismissa parlamentti valitsee hallituksen yleensä ainakin pääosin omasta keskuudestaan.


title: Presidenttijohtoinen järjestelmä

text: Näin ollen presidenttijohtoisessa järjestelmässä vallan kolmijako-oppi on viety pidemmälle kuin parlamentarismissa, lainsäädäntövalta ja toimeenpanovalta ovat toisistaan tiukemmin erilliset kuin parlamentarismissa.


title: Presidenttijohtoinen järjestelmä

text: Presidenttijohtoinen järjestelmä syntyi Yhdysvalloissa vuonna 1787 järjestetyn perustuslaillisen konventin myötä, jossa säädettiin Yhdysvaltain perustuslaki. Useimmat muut Amerikan maat itsenäistyessään perustivat perustuslakinsa Yhdysvaltain perustuslakiin. Edelleen presidentillinen järjestelmä on ominainen varsinkin Amerikan mantereelle, poikkeuksina Kansainyhteisön sisäpiiriin kuuluvat monarkiat Kanada ja Belize sekä semipresidentiaalinen tasavalta Guyana. Presidenttijohtoinen järjestelmä on käytössä myös monissa Afrikan ja Aasian maissa.


title: Presidenttijohtoinen järjestelmä

text: Esimerkiksi Ranskassa, Venäjällä ja Ukrainassa on käytössä semipresidentialismi (puolipresidentillinen järjestelmä), tasavaltalainen valtiomuoto, jossa on vaikutteita sekä parlamentarismista että presidenttijohtoisesta järjestelmästä. Myös Suomen järjestelmän katsotaan olleen semipresidentiaalinen vuonna 1919 säädetyn, vuoteen 2000 voimassa olleen valtiosäännön aikana. Semipresidentialismi eroaa laajemmasta parlamentarismista siinä, että presidentti on maan todellinen johtaja eikä pelkästään edustuksellinen valtionpäämies, presidenttijohtoisesta järjestelmästä siinä, että pääministerijohtoisen hallituksen on nautittava parlamentin luottamusta ja sen jäsenet (ministerit) ovat tavallisesti kansanedustajia. Semipresidentialismissa toimeenpanovalta on jaettu parlamentista riippumattoman presidentin sekä pääministerijohtoisen parlamentaarisen hallituksen kesken, kun se presidenttijohtoisessa järjestelmässä kuuluu yksin presidentille. Toisaalta semipresidentialismissa presidentillä voi olla myös oikeus hajottaa parlamentti.


title: Presidenttijohtoinen järjestelmä

text: Eräissä maissa, kuten Etelä-Afrikassa ja Botswanassa on käytössä presidenttijohtoinen puhdas parlamentarismi: samoin kuin yleensä presidenttijohtoisessa järjestelmässä presidentti on sekä valtionpäämies että hallituksen johtaja eikä pääministerin virkaa ole, mutta toisin kuin presidentillisessä järjestelmässä, hallituksen (presidentin ja ministereiden) on nautittava parlamentin luottamusta.


title: Tiainen (täsmennyssivu)

text: Tiainen tarkoittaa seuraavia:Tiainen on seuraavien henkilöiden sukunimi:


title: Vlastimil Bubník

text: Vlastimil Bubník (18. maaliskuuta 1931 Kelč – 6. tammikuuta 2015 Brno) oli Tšekkoslovakiaa edustanut tšekkiläinen jääkiekkoilija ja jalkapalloilija.


title: Vlastimil Bubník

text: Bubník pelasi jääkiekkoa HC Brnossa ja Královo Polessa. Maajoukkueessa hän saavutti pronssia Innsbruckin talviolympialaisissa 1964. Hän teki olympiajääkiekossa 1952–1964 kaikkiaan 36 tehopistettä ja jakoi kaikkien aikojen pistepörssin kärkitilaa ennen kuin Teemu Selänne otti kärkipaikan vuoden 2010 kisoissa Vancouverissa. Bubnik valittiin IIHF Hall of Fameen vuonna 1997.


title: Vlastimil Bubník

text: Bubníkin jalkapalloseura oli RH Brno. Hän edusti maataan 11 kertaa ja teki maaotteluissa 4 maalia vuosien 1957 ja 1960 välillä. Bubník pelasi EM-turnauksessa 1960 voittaen maalleen pronssia.


title: Puhemiesneuvosto

text: Puhemiesneuvosto suunnittelee eduskunnan pitkän aikavälin työskentelyä ja ohjaa täysistuntotyöskentelyä. Sen muodostavat puhemiehistön (eduskunnan puhemies sekä ensimmäinen ja toinen varapuhemies) lisäksi valiokuntien puheenjohtajat.


title: Puhemiesneuvosto

text: Neuvosto kokoontuu tyypillisesti ennen täysistuntojen alkua käymään läpi täysistunnossa käsiteltävät asiat.


title: Trollhammaren

text: Trollhammarenon Finntroll-yhtyeen vuonna 2004 julkaisema EP-levy. Se sisältää "Nattfödd"-albumilta kappaleen ”Trollhammaren”, "Visor om Slutet" -EP:llä julkaistun kappaleen ”Försvinn du som lyser” sähköisen version sekä kolme ennen julkaisematonta kappaletta.


title: Sarah Martin

text: Sarah Martin (s. 12. helmikuuta 1974 Blackburn, Englanti) on skotlantilainen muusikko. Hän on Belle & Sebastian -yhtyeen viulisti-laulaja. Martin on soittanut Belle & Sebastian -kokoonpanossa vuonna 1996 julkaistusta "If You're Feeling Sinister" -albumista lähtien. Hän on soittanut yhtyeen seitsemällä albumilla vuosina 1996–2006.


title: Shawn Bates

text: Shawn William Bates (s. 3. huhtikuuta 1975 Melrose, Massachusetts) on amerikkalainen jääkiekkoilija. Hän on pelannut urallaan NHL:ssä 10 kauden ajan Boston Bruinsissa ja New York Islandersissa sekä Euroopassa Suomessa ja Itävallassa.


title: Shawn Bates

text: Boston Bruins varasi Batesin NHL:ään neljännellä kierroksella. NHL-varauksensa jälkeen Bates pelasi jääkiekkoa Bostonin yliopistossa vuosina 1993–1997. Bostonin joukkue voitti vuonna 1995 NCAA:n mestaruuden, ja Bates valittiin lopputurnauksen tähdistökentälliseen.


title: Shawn Bates

text: Kaudella 1997–1998 Bates pelasi NHL:ssä 13 ottelua Boston Bruinsissa ja teki niissä kaksi maalia. Suurin osa kaudesta meni farmijoukkue Providence Bruinsissa, jossa kertyi 50 ottelussa 15 maalia ja 19 syöttöä. Seuraava kausi meni puoliksi farmissa ja puoliksi NHL:ssä. Farmissa otteluita kertyi 37 ja pisteitä 46. NHL:n puolella otteluita kasautui 33 ja pisteitä 9. Kaudella 1999–2000 Bates pelasi koko kauden Boston Bruinsissa. Bates pelasi yhteensä 44 runkosarjaottelussa ja teki niissä 5 maalia ja 7 syöttöä. Seuraavalla kaudella kertyi 45 ottelua ja 5 pistettä.


title: Shawn Bates

text: Vuonna 2001 Shawn Bates teki kahden sopimuksen vapaana agenttina New York Islandersiin. Ensimmäisellä kaudellaan Islandersissa Bates pelasi 71 ottelua, joissa kertyi 17 maalia ja 35 syöttöä. Kauden 2002–2003 saldona oli 74 ottelua, 13 maalia ja 29 syöttöä, kun taas seuraavana kautena otteluita kertyi 69 ja pisteitä 32 (9 maalia ja 23 syöttöä).


title: Shawn Bates

text: Työsulkukaudella 2004–2005 Bates ei pelannut lainkaan, mutta kaudella 2005–2006 hän jatkoi Islandersissa ja pelasi 66 ottelua, joissa pisteitä kasaantui 34. Kausi 2006–2007 oli kuitenkin harvapelisempi ja otteluita kertyi 48. Tuolla kaudella ja sen jälkeen Shawn Bates kärsi loukkaantumisista, joiden takia häneltä jäi pelaamatta kausi 2007–2008 lähes kokonaan. Bates pelasi NY Islandersissa vain kaksi ottelua lonkkavaivojen takia. Kesällä 2008 Islanders osti Batesin sopimuksen ulos.


title: Shawn Bates

text: Vuonna 2008 Batesin ura ammattilaisena vaikutti olevan jo ohitse, kunnes hän pääsi koeajalle HIFK:n SM-liigajoukkueeseen. Hän aloitti SM-liigassa loistavasti ja teki kymmenen pistettä ensimmäisessä neljässä ottelussaan. Bates pelasi lopulta HIFK:ssa 20 peliä, kunnes HIFK purki hänen sopimuksensa helmikuussa 2009. Bates ei pystynyt jälleen pelaamaan loppukaudesta lonkkavaivojen takia.


title: Shawn Bates

text: HIFK:n jälkeen Bates kävi vielä syksyllä 2009 Colorado Avalanchen harjoitusleirillä, muttei saanut sopimusta. Hän palasi seuraavaksi Eurooppaan ja siirtyi pelaamaan Itävallan pääsarjaan Klagenfurter AC:hen. Klagenfurtissa Bates pelasi vain kuusi ottelua. Joulukuussa hän teki sopimuksen AHL:ssa pelaavan Manchester Monarchsin kanssa. Bates pystyi pelaamaan Manchesterissa vain kymmenen ottelua alavartalovamman takia, ja joukkue vapautti hänet sopimuksestaan maaliskuussa 2010.


title: Fueled by Ramen

text: Fueled By Ramen on yhdysvaltalainen levy-yhtiö. John Janick ja Vinnie Fiorello perustivat sen vuonna 1996. Fueled by Ramen on Warner Music Groupin tytär-yhtiö.


title: Noorduyn C-64 Norseman

text: Noorduyn C-64 Norseman (""norjalainen"") on 1930-luvun jälkipuolella kehitetty kevyt kanadalainen rahtilentokone, jota on käytetty etenkin vesitasona.


title: Noorduyn C-64 Norseman

text: Robert Noorduyn suunnitteli koneen vuonna 1934. Se oli tarkoitettu muun muassa Kanadan metsätyömaiden erämaaliikenteeseen. Kone on ns. puskapilottien suosiossa, koska se ei ole vaurioherkkä. Koneen ensilento tapahtui 14. marraskuuta 1935. Vuonna 1946 kaksi kanadalaista pientä lentokuljetusyritystä otti sen laivastoonsa. Toisessa maailmansodassa Kanadan ilmavoimat käytti 38 Norsemania etenkin radiokoulutukseen, myöhemmin sodan aikana tilauksia tuli lisää, myös Yhdysvaltain asevoimille. Myös Kanadan ratsupoliisi otti koneen käyttöönsä. Vuoteen 1959 mennessä oli valmistettu yli 900 konetta.


title: Noorduyn C-64 Norseman

text: Taulukon tiedot koskevat tyyppiä Noorduyn C-64A.


title: Noorduyn C-64 Norseman

text: Norseman-koneita on ollut Suomessakin käytössä.


Noorduyn C-64 Norseman


title: Noorduyn C-64 Norseman

text:
OH-NOA Noorduyn Norseman 15.1.1958-1963
Särkän veljesten ja myöhemmin Soini Särkän ja Lentokuljetus OY:n omistama yksilö Jyväskylässä.


title: Daniel Greysolon, Sieur du Lhut

text: Daniel Greysolon, Sieur du Lhut (1639- 1710) oli ranskalainen turkiskauppias, seikkailija ja tutkimusmatkailija, joka liikkui Pohjois-Amerikan Suurten järvien ympäristössä ja solmi suhteita eri intiaaniheimoihin. Vuonna 1679 hän avusti rauhansopimuksen teossa dakota- ja ojibwa-heimojen välille vuonna 1679.


title: Daniel Greysolon, Sieur du Lhut

text: Greysolon muistutti Robert Cavelier de La Sallea sinä, että molemmat avasivat Ranskalle uusia kauppayhteyksiä Pohjois-Amerikassa. Greysolon ei levittänyt hankkimaansa tietoa alueen maantiedosta, joten hänen vaikutuksensa jäi pienemmäksi. Toisaalta Greysolonia pidettiin luotettavampana miehenä, mikä sai kuvernöörit luottamaan häneen. Hän solmi luottamukselliset suhteet ranskalaisten ja Yläjärven intiaaniheimojen välille, mikä toisaalta oli omiaan ärsyttämään aiemmin välittäjinä toimineita ottawia.


title: Margaretha Krook

text: Margaretha Knutsdotter Krook (15. lokakuuta 1925, Tukholma − 7. toukokuuta 2001, Tukholma) oli ruotsalainen teatteri- ja elokuvanäyttelijä.


title: Margaretha Krook

text: Krook työskenteli toisen maailmansodan jälkeen jonkin aikaa lentoemäntänä, mutta opiskeli sitten näyttelijäksi Dramatenin näyttelijäkoulussa, missä hänen oppilastovereitaan olivat muun muassa Max von Sydow ja Ingrid Thulin. Vuodesta 1963 lähtien Dramaten oli Krookin pitkäaikainen työpaikka.


title: Margaretha Krook

text: Näyttelijänä Krook oli hyvin monipuolinen, ja hän menestyi sekä vakavissa että koomisissa osissa. Hänen luonteelleen sopivat erityisen hyvin voimakkaat luonneroolit, joita hän tekikin uransa aikana useita. Esimerkiksi käyvät Gertrude Stein, "Mestariluokan" Maria Callas ja Bertolt Brechtin Äiti Peloton.


title: Margaretha Krook

text: Krookin elokuvaura alkoi 1949. Hänellä oli pieni rooli Ingmar Bergmanin elokuvissa "Elämän kynnyksellä" (1958) ja "Naisen naamio – Persona" (1966), jossa hän esitti psykiatria. Hän näytteli myöhemmin myös Bergmanin käsikirjoittamassa ja Bille Augustin ohjaamassa televisiosarjassa "Hyvä tahto" (1992). Jarl Kullen elokuvassa "Miksi kirjakauppias lopetti uimisen?" (1969) vanhapoikaelämään tottunut kirjakauppias (Allan Edwall) rakastuu Krookin esittämään sensuelliin Amélie Arbeliin. Näyttelijän viimeiseksi elokuvaksi jäi Colin Nutleyn "Gossip" (2000), johon oli kerätty joukko vuosituhannen vaihteen ruotsalaisen elokuvan kirkkaimpia naistähtiä.


title: Margaretha Krook

text: Krook oli naimisissa Stig Hammarin kanssa vuosina 1956–1981. Tästä eroon päättyneestä avioliitosta hänellä on yksi tytär. Krookin pitkä seurustelusuhde näyttelijä Ernst-Hugo Järegårdin kanssa päättyi tämän kuolemaan 1998.


title: Margaretha Krook

text: Margaretha Krook oli kotimaassaan hyvin rakastettu ja arvostettu näyttelijä. Uudenvuodenaattoiltana vuosina 1997–2000 hän lausui Skansenilla ruotsiksi Lordi Tennysonin runon ”Ring Out, Wild Bells”, ja esitys myös televisioitiin suorana.


title: Margaretha Krook

text: Krook kuoli toukokuussa 2001 75-vuotiaana syöpään, joka oli ilmennyt vasta pari kuukautta aiemmin. Hyvin nopeasti kuoleman jälkeen pystytettiin Dramatenin edustalle muistomerkki näyttelijälle. Jonkin verran todellista kokoa suurempi näköispatsas seisoo siinä rakennuksen kulmassa, jossa Krookilla oli tapana tupakoida ennen esitystä.


title: Sarkajuhla

text: Sarkajuhla on vanhimpia Kadettikoulun (Maanpuolustuskorkeakoulun perustutkinto-osaston) perinteitä. Nuorin kurssi antaa edellisenä aamuna kadettilupauksen, jonka jälkeen se juhlii pääsyä Kadettitoverikuntaan ja esiintyy ensimmäistä kertaa juhlapuvuissaan. Juhla on saanut nimensä 1920-luvulla, jolloin nuorin kurssi sai vaihtaa ylleen diagonaalista tehdyt asetakkinsa ja pääsi eroon sarkapuvuistaan. Nimi on vaihtunut Diagonaalijuhlasta Sarkatanssiaisten kautta Sarkajuhlaksi.


title: Sarkajuhla

text: Sarkajuhlaan osallistuu kadettien ja heidän aveciensa lisäksi lukuisia kutsuvieraita. Juhlien järjestämisestä vastaa sarkajuhlatoimikunta. Sarkajuhlan yhteydessä vietetään nykyisin myös kadettikoulun perinnepäivää.


title: Chloé

text: Chloé on ranskalainen prêt-à-porter-muotitalo, jonka perusti ranskalais-egyptiläinen Gaby Aghion Pariisissa Ranskassa 1950-luvun alkupuolella. Hänellä oli myös yhteistyökumppani Jacques Lenoir, joka tuli vuonna 1953 mukaan. Muotitalon tuotteita ovat naistenvaatteet, asusteet ja hajuvedet.


title: Chloé

text: Gaby tunsi, että hänen oma nimensä kuulosti ennustajalta, joten hän lainasi erään ystävänsä nimeä "Chloé", joka oli hänestä kauniimpi ja naisellisempi kuin hänen oma nimensä.


title: Chloé

text: Chloé tuli vähitellen tunnetuksi vaatemerkiksi. Muun muassa Jacqueline Kennedy, Brigitte Bardot, Maria Callas sekä Grace Kelly käyttivät Chloén vaatteita.


title: Chloé

text: Kun Karl Lagerfeld tuli suunnittelijaksi Chloélle, Chloé nousi 1970-luvun muoti-ikoniksi. Myös Stella McCartney ja Phoebe Philo ovat työkennelleet Chloén pääsuunnittelijoina. Kevääseen 2008 Chloén luova johtaja oli Paulo Melim Andersson, joka on ollut aikaisemmin suunnittelijana Marnilla. Keväästä 2008 lähtien Chloén luova johtaja on ollut Hannah MacGibbon, joka on aiemmin työskennellyt Valentinolla.


title: Chloé

text: Vuosien mittaan Chloén malleina on nähty muun muassa Gisele Bündchen ja Suvi Koponen.


title: Pariisin rauha (1783)

text: Pariisin rauhansopimus solmittiin vuonna 1783 Amerikan vallankumouksen päättyessä .


title: Pariisin rauha (1783)

text: Siihen kuuluviksi lasketaan useita sotaa käyneiden valtioiden kahdenvälisiä sopimuksia:Espanja sai Floridan ja Minorcan, Britannia sai Bahamasaaret, Grenadan ja Montserratin. Ranska sai Tobagon ja Senegalin, ja kalastusoikeudet Newfoundlandin edustalla. Hollantilaisten omaisuus Itä-Intiassa palautettiin; vastineeksi britit saivat alueella kauppaoikeudet.


title: BC Nokia

text: Basketball Club Nokia (lyh. BC Nokia) on vuonna 1997 perustettu nokialainen koripalloseura, jonka miesten edustusjoukkue pelaa kaudella 2017–18 Korisliigaa ja naisten edustusjoukkue I-divisioonassa. Joukkueen kotikenttänä toimii Nokian Palloiluhalli.


title: BC Nokia

text: Koripalloa on pelattu Nokialla 1940-luvulta lähtien. Kankaantaan Kisa pelasi miesten SM-sarjassa 1960–1970-lukujen vaihteessa, putosi välillä miesten Suomen sarjaan ja nousi vuonna 1986 takaisin miesten ykkösdivisioonaan, jonne 1990-luvun alkupuolella nousi myös toinen nokialaisjoukkue, Korinokia (aik. Nokian Palloseura). Kauden 1994–95 päätteeksi KanKi nousi miesten SM-sarjaan, muutti nimensä Kisanokiaksi ja sijoittui SM-sarjassa parhaimmillaan neljänneksi kaudella 1995-1996. Naisten SM-sarjassa Nokian Urheilijoiden joukkue voitti mestaruuksia.


title: BC Nokia

text: BC Nokia perustettiin vuonna 1997 jatkamaan paikkakunnan koripallotoimintaa yhdistämällä edeltäjäseurojensa resurssit.


title: BC Nokia

text: BC Nokian miesten edustusjoukkue putosi pääsarjasta kauden 2001–2002 päätteeksi oltuaan runkosarjassa 14:s eli viimeinen. 1990-luvulla joukkueessa pelasi muun muassa yhdysvaltalainen Marcus Grant.


title: BC Nokia

text: Naisten pääsarjasta BC Nokia putosi vuonna 2009 ja kävi korkeimmalla sarjatasolla vielä kaudella 2012–2013, jolloin se sijoittui kymmenenneksi ja putosi jälleen.


title: Paschenin sarja

text: Paschen sarja on yksi vetyatomin spektriviivojen muodostamista sarjoista. Siihen kuuluvien spektriviivojen aallonpituudet ovat


title: Paschenin sarja

text: missä formula_2 on vedyn Rydbergin vakio ja "n" kokonaisluku, vähintään 4. Nämä spektriviivat ovat kaikki infrapunasäteilyn aallonpituusalueella.


title: Paschenin sarja

text: Sarja on saanut nimensä keksijänsä fyysikko Friedrich Paschen mukaan.


title: Pierre La Vérendrye

text: Pierre Gaultier de Varennes, sieur de La Vérendrye (17. marraskuuta 1685 Trois-Rivières – 5. joulukuuta 1749 Montreal) oli ranskalais-kanadalainen upseeri, turkiskauppias ja tutkimusmatkailija. Hän syntyi Trois-Rivièresissä, Quebecissä, liittyi Ranskan armeijaan ja taisteli Espanjan perimyssodassa, haavoittui ja palasi Amerikkaan. Vuonna 1728 hänet nimitettiin Yläjärven pohjoisrannan ranskalaisten tukikohtien komentajaksi. Siellä hän tutustui cree-intiaaneihin ja sai heiltä karttoja kanoottireiteistä.


title: Pierre La Vérendrye

text: Vuonna 1731 La Vérendrye aloitti tutkimusretket, joiden yksi tarkoitus oli vesireitin löytäminen lännen merialueille. Hän perusti useita linnakkeita tärkeiden turkiskauppareittien varsille.


title: Larisa Dolina

text: Larisa Aleksandrovna Dolina (o.s. Kudelman, , s. 10. syyskuuta 1955 Baku, Azerbaidžanin SNT, Neuvostoliitto) on merkittävä venäläinen pop -ja jazzlaulaja ja näyttelijä. Hän on esiintynyt yli 70 elokuvassa ja animaatiossa, muun muassa "Erittäin sininen parta" (1979).


title: Martti Tienari

text: Martti Johannes Tienari (10. marraskuuta 1935 Perniö – 13. lokakuuta 2013 Helsinki) oli suomalainen professori. Hän oli Helsingin yliopiston ensimmäinen tietojenkäsittelytieteen professori.


title: Martti Tienari

text: Tienari syntyi opettajaperheeseen. Hän pääsi ylioppilaaksi Oulun lyseosta 1953. Hän valmistui filosofian kandidaatiksi 1958 ja tohtoriksi 1962 Helsingin yliopistosta.


title: Martti Tienari

text: Tienari oli yksi ATK-alan käynnistäjistä Suomessa. Hän toimi Sotakorkeakoulussa assistenttina 1958–1960 ja luennoitsijana 1960–1965. Hän aloitti vuonna 1960 tietokonematemaatikkona Suomen Kaapelitehtaalla ja jatkoi toimessaan vuoteen 1966 saakka, jonka jälkeen hän siirtyi Oy Nokia Ab:n laskentakeskuksen esimieheksi vuosiksi 1967–1969. Helsingin yliopistossa hän aloitti 1969 vastaperustetun tietojenkäsittelyopin laitoksen ensimmäisenä professorina ja esimiehenä. Hän jatkoi laitoksen esimiehenä vuoteen 1998 asti, jolloin jäi eläkkeelle. Hän oli myös vierailevana professorina Darmstadtin teknillisessä yliopistossa kahteen otteeseen vuosina 1981 ja 1987.


title: Martti Tienari

text: Tieteellisen työnsä ohessa Tienari toimi myös useissa kansallisissa ja kansainvälisissä hallinto- ja luottamustehtävissä, kuten Tietojenkäsittelytieteen Seuran puheenjohtajana 1985–1987, Helsingin yliopiston matemaattis-luonnontieteellisen osaston dekaanina 1971–1978, Helsingin yliopiston laskentakeskuksen johtokunnan puheenjohtaja 1971–1992, Maanpuolustuksen tieteellisen neuvottelukunnan (MATINE) puheenjohtajana 1974–1977, Tietotehtaan tieteellisen neuvottelukunnan puheenjohtajana 1980–1990 ja Professoriliiton hallituksen varapuheenjohtajana 1979–1980 ja puheenjohtajana 1981–1982. Kansainvälisesti hän toimi Suomen edustajana IFIPin yleiskokouksessa 1987–1996, IFIPin hallituksen jäsenenä 1989–1996 ja IFIPin teknisen yleiskokouksen (Technical Assembly) puheenjohtajana 1994–1996.


title: Martti Tienari

text: Tienari teki väitöskirjansa matematiikasta ja hänen tutkimuksensa tietojenkäsittelyopin saralla alkoivat myös matemaattisesta aiheesta, numeeristen algoritmien pyöristysvirheistä. Hän on tutkinut myös ohjelmointikielten kääntäjiä, sekä hajautettujen järjestelmien ja tietokoneverkkojen teoriaa. Tutkimustyön ohella Tienari tunnetaan myös merkittävien tutkimushankkeiden organisoijana ja tutkijakouluttajana. Useat hänen ohjaamansa tohtorit päätyivät edelleen alan professoreiksi suomalaisiin yliopistoihin.


title: Denise Lewis

text: Denise Lewis (s. 27. elokuuta 1972 West Bromwich) on englantilainen seitsenottelija. Hän sai kultamitalin Sydneyn olympialaisissa vuonna 2000. Atlantan olympialaisissa 1996 hän jäi pronssille, ja maailmanmestaruuskisoissa 1997 ja 1999 hän sai hopeaa.


title: Denise Lewis

text: Lewis lopetti uransa 2005. Hänen henkilökohtainen ennätyksensä on 6831 pistettä vuodelta 2000.


title: Siikalatvan kunnanvaltuusto

text: Siikalatvan kunnanvaltuusto on Siikalatvan kunnan ylin päättävä elin. Kunnanvaltuustossa istuu 27 jäsentä.


title: Brit Awards

text: Brit Awards on Britannian ääniteteollisuuden vuosittainen populaarimusiikin palkintogaala. Palkinnot jaettiin ensimmäisen kerran vuonna 1977, ja vuodesta 1982 alkaen ne on jaettu vuosittain. Ensimmäisenä vuonna The Beatles sai kolme palkintoa. Vuonna 1995 Blur sai peräti neljä palkintoa, mikä on ollut suurin yksittäisen esittäjän tai yhtyeen kerralla saama palkintomäärä. Suurin kokonaispalkintomäärä on Robbie Williamsilla, joka on palkittu 11 kertaa (17 kertaa, jos mukaan otetaan hänen yhtyeensä Take Thatin saamat palkinnot).


title: Öljylämmitys

text: Öljylämmitys on eräs rakennusten tarvitseman lämmityksen lämmöntuottotapa. Järjestelmän pääosat ovat öljypoltin, öljykattila, lämmönsäätöautomatiikka, öljysäiliö ja savuhormi.


title: Öljylämmitys

text: Öljylämmityksen energialähteenä on jokin maaöljystä jalostettu tuote, yleensä kevyt polttoöljy eli "lämmitysöljy". Suurissa laitospolttimissa käytetään lämmitykseen myös raskasta polttoöljyä. Öljy on energiatiivis ja helposti varastoitava ja kuljetettava energiamuoto.1 000 litraa kevyttä polttoöljyä vastaa energia-arvoltaan 10 000 kWh sähköä, 2 150 kiloa puupellettejä tai 5,8 kuutiota koivuhalkoja.


title: Öljylämmitys

text: Öljylämmityksen lämpö siirretään lämmitettävään tilaan vesikiertoisella lämmönjakojärjestelmällä tai ilmalämmityksellä. Öljylämmitys vaatii erillisen palosuojatun teknisen tilan, eli kattilahuoneen (ns.pannuhuoneen), jossa järjestelmän laitteet sijaitsevat. Öljysäiliö voidaan sijoittaa sisään tai ulos, myös maan alle.


title: Öljylämmitys

text: Öljylämmityksen eli öljylämmityskattilan hyötysuhde eli kyky muuttaa öljystä saatava energia lämmöksi on hyvä. Nykyaikaisen kattilan hyötysuhde on noin 95 %. Kondenssikattilalla, joka kykenee ottamaan palamiskaasuista otetun lämmön talteen ja syöttämään sen lämmityspiiriin, päästään jopa lähes 100 %:n hyötysuhteeseen.


title: Öljylämmitys

text: Suomessa öljykattilan tuottamasta energiasta kuluu lämmitykseen noin ¾ ja lämpimän käyttöveden tuotantoon noin ¼. Öljy on fossiilinen polttoaine, jonka polttoprosessi aiheuttaa ilmastonmuutosta nopeuttavia kasvihuonekaasupäästöjä. Öljylämmitysjärjestelmään voidaan kytkeä avuksi aurinkolämpöjärjestelmää, tai öljykattilaksi voidaan valita myös puuta polttava kaksoispesäkattila. Muita vaihtoehtoja ovat esimerkiksi ilma-vesilämpöpumpun tai varaavan tulisijan käyttö öljylämmityksen rinnalla. Myös nestemäisten biopolttoaineiden on lämmitysöljyyn lisättynä todettu koehankkeissa soveltuvan hyvin öljylämmitysjärjestelmään.


title: Öljylämmitys

text: Öljylämmitys yleistyi Suomessa 1960-luvulla.


title: Öljylämmitys

text: Suomessa öljyllä lämmitettäviä rakennuksia on vajaa neljäsosa kaikista rakennuksista. Näistä pientaloja on vajaat 200 000. Suomessa käytettävä lämmitysöljy on rikitöntä ja sen palaminen on nykyaikaisella öljylämmitysjärjestelmällä tehokasta.


title: Öljylämmitys

text: Öljylämmitystalojen öljynkulutus on noin 460 miljoonaa litraa vuodessa, mikä on vajaat 2 % Suomen kokonaisenergiankulutuksesta. Öljylämmitteisen pientalon keskimääräinen energiankulutus on noin 2 300 öljylitraa, kun se 10 vuotta aiemmin oli 600 litraa enemmän. Asuinrakennusten öljylämmityksen tuottamat hiilidioksidipäästöt ovat alle 2,5 % fossiilisten polttoaineiden tuottamista hiilidioksidipäästöistä Suomessa.


title: Öljylämmitys

text: Valtiovalta ja öljyala ovat vuodesta 1997 Höylä-energiatehokkuussopimuksin edistäneet energiatehokkuutta öljylämmitystaloissa. Avainasemassa ovat olleet neuvonta, kattiloiden kunnossapidon ja rinnakkaislämmönlähteiden käytön edistäminen.


title: Öljylämmitys

text: Suomessa uusittiin vuosina 1997–2010 kaikkiaan 109 300 vanhaa, pääosin 1970-luvulla asennettua tai sitä vanhempaa öljykattilaa. Lisäksi öljylämmitystalojen energiataloutta parannettiin lisäeristyksin ja ikkunavaihdoin. Kaikilla näillä toimenpiteillä saavutettiin 1997–2010 yhteensä 16,10 TWh:n eli 1 610 miljoonan litran energiansäästö.


title: Ocean’s Twelve

text: Ocean’s Twelve on vuonna 2004 ensi-iltansa saanut yhdysvaltalainen rikoskomediaelokuva, jonka on ohjannut Steven Soderbergh. Elokuva on jatko-osa elokuvalle "Ocean’s Eleven – korkeat panokset".


title: Ocean’s Twelve

text: Edellisessä osassa rikollisjoukko on huiputtanut itselleen muhkean omaisuuden Las Vegasin kasinoista. Kolmen kasinon omistaja vaatii rahojaan takaisin, ja Danny Oceanin johtama kopla päättää hankkia rahat Euroopasta entistä suuremmalla huiputuksella. Roomassa on esillä Fabergén pääsiäismuna, jota joukkio lähtee tavoittelemaan.


title: Keltavatsanäpsyt

text: Keltavatsanäpsyt ("Todirostrum") on napsijoiden heimoon kuuluva lintusuku. Sukuun kuuluu 7 lajia.


title: Telakkakriisi

text: Telakkakriisillä tarkoitetaan vanhojen teollisuusmaiden telakoita 1970- ja 1980-luvuilla kohdannutta kannattavuuskriisiä.


title: Telakkakriisi

text: 1970-luvulla Japani alkoi vallata rahtilaivojen ja tankkerien markkinoita edullisilla hinnoillaan. Eurooppalaisten telakoiden vastaus tähän oli hintojen dumppaus. Laivanrakennus oli suuri työllistäjä, joten monet valtiot tukivat telakoita rahallisesti kompensoidakseen tappioita.


title: Telakkakriisi

text: Vuonna 1984 Japanin markkinaosuus maailman telakkamarkkinoista oli 55 %, Etelä-Korean 15 % ja Länsi-Euroopan osuus oli enää 14 %. Eurooppalaisille tämä merkitsi 10 prosenttiyksikön laskua vuodesta 1980. Alaa vaivasi ylikapasiteetti, laskeva tilauskanta ja epäterve kilpailu. Tämän lisäksi kustannukset nousivat nopeasti.


title: Telakkakriisi

text: 1970-luvulla Euroopassa suljettiin telakoita tiheään tahtiin tai ne kansallistettiin, kuten maineikas brittiläinen "Harland and Wolff".


title: Telakkakriisi

text: Kaukoidän telakoiden vahvinta aluetta olivat rahtialukset, ja juuri näihin alustyyppeihin erikoistuneet telakat joutuivat ensimmäisinä pulaan. ruotsalaistelakat Kockums, Götaverken ja Öresundsvarvet yrittivät haastaa japanilaiset bulkkituotannossa. Tuottavuutta yritettiin parantaa kehittämällä laivanrakennusta sarjavalmistuksenomaiseen suuntaan. Myös Ruotsissa valtio pumppasi rahaa telakkateollisuuteen; vuosina 1978–1979 valtio tuki telakoita 214 000 kruunulla työläistä kohden. Summa oli kaksinkertainen verrattuna normaalin työläisen vuotuisiin palkkakustannuksiin. Öresundsvarvet suljettiin jo 1970-luvulla ja Kockums, joka kerran oli maailman suurin telakka, suljettiin vuonna 1986.


title: Telakkakriisi

text: Suomen ja Neuvostoliiton välinen bilateraalinen kauppa viivytti telakkakriisin saapumista jonkin verran, vaikka telakoita olikin jo autettu aiemmin erilaisin tukitoimenpitein. Vielä 1980-luvun alussa Suomen telakoiden tilauskanta oli kohtuullinen. Lisäksi suomalaistelakat olivat erikoistuneet korkeamman jalostusasteen aluksiin kuten matkustajalaivoihin, joiden markkinoilla kilpailu ei ollut aivan yhtä kovaa. 1980-luvun puolivälissä Neuvostoliiton kaupan ehtyessä telakkakriisi kuitenkin ulottui Suomeen.


title: Telakkakriisi

text: Tehokkuutta yritettiin hakea yhdistämällä Wärtsilän ja Valmetin telakat vuoden 1987 alusta. Fuusion tuloksena syntyi Wärtsilä Meriteollisuus. Vaikka kapasiteettia karsittiin ja tilauksia onnistuttiin saamaan, yhtiö ajautui konkurssiin 1989 muun muassa huonon kannattavuuden tähden. Yrityksen raunioille perustettiin valtio-omisteinen "Masa-Yards", joka myytiin pian norjalaisyritys Kværnerille. Yritys on tämän jälkeen vaihtanut omistajaa pariinkin otteeseen mutta jatkaa laivanrakennusta edelleen kannattavasti.


title: Telakkakriisi

text: Ainoat telakkakriisistä ehjin nahoin selvinneet suomalaistelakat olivat Hollming ja Rauma-Repola Raumalla. Ne yhdistyivät 1990-luvulla Finnyardsiksi, jonka norjalainen "Aker" myöhemmin osti.


title: Bureau of Indian Affairs

text: Bureau of Indian Affairs on Yhdysvaltain sisäministeriön alainen virasto, joka vastaa Yhdysvaltain alkuperäisväestön maiden hallinnoinnista ja hoidosta. Viraston alaisuudessa on alueita 225 000 neliökilometrin verran. Lisäksi virasto antaa opetusta noin 44 000 intiaanille, ja tuottaa palveluita yhteensä 1,7 miljoonalle intiaanille ja Alaskan alkuperäiskansojen edustajalle. Maassa on kaikkiaan 562 rekisteröityä alkuperäisheimoa.


title: Bureau of Indian Affairs

text: Bureau of Indian Affairs perustettiin vuonna 1824, joten se on sisäministeriön vanhin toimisto.. Se työllistää nykyään noin 10 000 ihmistä.


title: Henry Hastings Sibley

text: Henry Hastings Sibley (20. helmikuuta 1811 Detroit, Michigan, Yhdysvallat – 18. helmikuuta 1891 Saint Paul, Minnesota, Yhdysvallat) oli Yhdysvaltojen Minnesotan osavaltion ensimmäinen kuvernööri.


title: Henry Hastings Sibley

text: Hän aloitti poliittisen uransa 1838, kun hänet nimitettiin rauhantuomariksi Iowan terriotorion Mississippin länsipuolisille osille. Hänet valittiin kongressiin Wisconsinin territorion edustajaksi, ja hän osallistui Yhdysvaltojen 30., 31. ja 32 kongressiin vuosina 1849-1853. Hän edusti demokraatteja Minnesotan osavaltion perustuslakia säätäneessä konventissa. Sen päätteeksi Sibley tuli valituksi vastamuodostetun osavaltion kuvernööriksi, ja toimi tässä virassa 24. toukokuuta 1858–2. tammikuuta 1860.


title: Henry Hastings Sibley

text: Vuonna 1862 dakotasodassa Sibley palveli everstinä, ja jatkoi menestyksekästä sotilasuraansa vuoteen 1866 asti. Sotilasuransa jälkeen hän astui liike-elämän palvelukseen ja toimi monien merkittävien yhtymien hallintoneuvostoissa.


title: John Disley

text: John Disley (20. marraskuuta 1928 Corris, Wales – 8. helmikuuta 2016) oli brittiläinen estejuoksija ja olympiamitalisti.


title: John Disley

text: Disley saavutti 3 000 metrin estejuoksussa olympiapronssia Helsingissä 1952 ajalla 8.51,8. Neljä vuotta myöhemmin Melbournen olympialaisissa hän sijoittui kuudenneksi ajalla 8.44,6. Euroopan mestaruuskilpailuissa hän ei onnistunut: hän sijoittui Brysselissä 1950 13:nneksi ja Bernissä 1954 kymmenenneksi.


title: John Disley

text: Disley oli mukana perustamassa Lontoon maratonia, ja hän kuului myös maansa suunnistuksen pioneereihin muun muassa osallistumalla itse EM-kilpailuihin ja innoittamalla maan kansallisen suunnistusliiton perustamista. Disleyn vaimo Sylvia Cheeseman voitti myös olympiamitalin Helsingistä 1952, ja pariskunnalla oli kaksi tytärtä.


title: Vladimir Kazantsev

text: Vladimir Kazantsev (6. tammikuuta 1923 – 22. marraskuuta 2007) oli neuvostoliittolainen estejuoksija ja olympiamitalisti.


title: Vladimir Kazantsev

text: Kazantsev alitti 3 000 metrin estejuoksussa kaikkien aikojen kolmantena juoksijana yhdeksän minuutin rajan vuonna 1951. Hän saavutti olympiahopeaa Helsingissä 1952 ajalla 8.51,6. Hän taisteli viimeiselle vesiesteelle saakka voitosta Yhdysvaltain Horace Ashenfelterin kanssa mutta väsähti pahasti lopussa ja hävisi amerikkalaiselle 6,2 sekunnilla.


title: Sverre Sigurdinpoika

text: Sverre Sigurdinpoika (muinaisnorjaksi "Sverrir Sigurðarson", n. 1149 – 9. maaliskuuta 1202) oli Norjan kuningas 1184–1202. Hän oli naimisissa Ruotsin kuninkaan Eerik Pyhän tyttären Margaretan kanssa.


title: Sverre Sigurdinpoika

text: Sverre Sigurdinpoikaa pidetään yhtenä Norjan historian merkittävimmistä hallitsijoista. Hän saapui Färsaarilta Norjaan vuonna 1174 väittäen olevansa Sigurd II Munnin poika. Sverre nousi Birkebeiners-kapinaliikkeen johtohahmoksi ja taisteli vallasta kuningas Maunu Erlinginpoikaa vastaan. Sverre julistettiin Trondheimin kuninkaaksi, ja vuonna 1179 hän löi Maunun joukot. Sverren ja Maunun kamppailu päättyi Fimreiten taisteluun vuonna 1184, jossa Maunu sai surmansa. Sverrestä tuli tämän jälkeen koko Norjan kuningas.


title: Sverre Sigurdinpoika

text: Sverren pyrkimys saada määrätä piispojen valinnasta ja vaatimus arkkipiispan asejoukkojen supistuksesta johtivat välirikkoon kirkon kanssa. Arkkipiispa Erik Ivarsson kieltäytyi kruunaamasta Sverreä ja pakeni Tanskaan useiden piispojen kanssa. Välirikko johti lopulta siihen, että paavi Innocentius III asetti Sverren kirkonkiroukseen.


title: Sverre Sigurdinpoika

text: Sverre joutui loppuvuotensa taistelemaan kirkkoa tukevia kapinallisia vastaan. Oslon piispa Nikolas Arnesson ja arkkipiispa Erik Ivarsson yhdistivät voimansa ja palasivat Norjaan vahvan laivaston mukana. Kapinalliset saivat haltuunsa suurimman osan Norjan itäosista, mutta Sverreä he eivät saaneet kukistettua. Sisällissota jatkui Sverren kuoleman jälkeen, ja vasta hänen poikansa Haakon teki rauhan kirkon kanssa.


title: Matti Sihvonen

text: Matti Sihvonen (s. 3. elokuuta 1932 Sortavalan maalaiskunta) oli Kuopion hiippakunnan piispa 1984−1996.


title: Matti Sihvonen

text: Sihvonen vihittiin papiksi 1958 Kuopiossa ja hän väitteli tohtoriksi vuonna 1980 uusluterilaisen Wilhelm Löhen kirkkokäsityksestä. Sihvonen kutsuttiin piispaksi Kirkon koulutuskeskuksen johtajan tehtävästä.


title: Aleksandr Anufrijev

text: Aleksandr Anufrijev (1. kesäkuuta 1926 – 26. syyskuuta 1966) oli neuvostoliittolainen kestävyysjuoksija ja olympiamitalisti.


title: Aleksandr Anufrijev

text: Anufrijev saavutti 10 000 metrin juoksussa olympiapronssia Helsingissä 1952 ajalla 29.48,2. Bernin EM-kilpailuissa 1954 hän sijoittui samalla matkalla kahdeksanneksi ajalla 30.19,4.


title: Bruno Junk

text: Bruno Junk (27. syyskuuta 1929 – 22. syyskuuta 1995) oli Neuvostoliittoa edustanut virolainen kilpakävelijä ja olympiamitalisti.


title: Bruno Junk

text: Junk saavutti 10 000 metrin kävelyssä olympiapronssia Helsingissä 1952 ajalla 45.41,0. Neljä vuotta myöhemmin Melbournen 1956 olympialaisissa laji oli vaihtunut 20 kilometrin kävelyksi ja Junk saavutti jälleen pronssia ajalla 1.32.12,0.


title: Marine on St. Croix

text: Marine on St. Croix on 602 asukkaan kaupunki Minnesotan osavaltiossa, Yhdysvalloissa. Se sijaitsee Washingtonin piirikunnassa. Pinta-alaltaan kaupunki on 10,8 neliökilometriä.


title: Marine on St. Croix

text: Kaupunki sijaitsee St. Croix -joen varrella. Se perustettiin vuonna 1839. Kaupungissa oli Marine Millin sahalaitos, joka oli ensimmäinen kaupallinen saha St Croixin varrella. Se on nykyään Yhdysvaltain historiallisten nähtävyyksien luettelossa. Saha sijaitsee vuonna 1888 rakennetun kokoushuoneen takana. Se on osavaltion vanhin edelleen toiminnassa oleva hallinnollinen rakennus.


title: Josef Doležal

text: Josef Doležal (12. joulukuuta 1920 – 28. tammikuuta 1999) oli tšekkoslovakialainen kilpakävelijä ja olympiamitalisti.


title: Josef Doležal

text: Doležal hylättiin vuonna 1946 Oslon EM-kilpailujen 50 kilometrin kävelyssä. Neljä vuotta myöhemmin Brysselin EM-kilpailuissa hän sijoittui samalla matkalla neljänneksi ajalla 4.55.49. Helsingin 1952 olympialaisissa hän saavutti 50 kilometrillä hopeaa ajalla 4.30.17,8. Bernin EM-kilpailuissa 1954 hän voitti kultaa 10 000 metrin kävelyssä ajalla 45.01,8 ja saavutti hopeaa 50 kilometrillä ajalla 4.25.07,2.


title: Josef Doležal

text: Doležal käveli eri matkoilla useita maailmanennätyksiä. Hänen viimeisimmät maailmanennätyksensä eri matkoilla olivat 20 000 metrin ratakävelyssä 1.30.26,4 (1. marraskuuta 1953, myös 15 kilometrin väliaika 1.07.54 oli uusi maailmanennätys), kahden tunnin ratakävelyssä 25 701 metriä (toukokuussa 1955), 30 000 metrin ratakävelyssä 2.21.38,6 (lokakuussa 1952), 20 kilometrin maantiekävelyssä 1.30.00 (heinäkuussa 1956) sekä 50 kilometrin maantiekävelyssä 4.16.06 (syyskuussa 1954).


title: Miguel de las Cuevas

text: Miguel Ángel de las Cuevas Barberá, yleensä vain Miguel, (s. 19. kesäkuuta 1986 Alicante, Espanja) on espanjalainen jalkapalloilija. Hän edustaa Espanjan pääsarjassa pelaavaa Osasunaa ja on pelipaikaltaan hyökkäävä keskikenttäpelaaja.


title: Miguel de las Cuevas

text: Miguel aloitti ammattilaisuransa Espanjan kolmanneksi korkeimmalla sarjatasolla Segunda División B:ssä pelanneessta Hérculesista.


title: Miguel de las Cuevas

text: Kaudeksi 2006-2007, hän siirtyi Atlético Madridin riveihin. Ensimmäisenä kautenaan Atléticossa Miguel loukkaantui ennen sarjan alkua käydyssä harjoitusottelussa ja joutui olemaan sivussa nilkkavamman takia yli vuoden.


title: Miguel de las Cuevas

text: 17. joulukuuta 2007, Miguel teki viimein ensiesiintymisensä Atléticossa Copa del Reyn ottelussa Granada 74:sta vastaan.


title: Miguel de las Cuevas

text: Hän siirtyi nykyiseen seuraansa nelivuotisella sopimuksella kesäkuussa 2009.


title: Skorpionit (puolisotilaallinen järjestö)

text: Skorpionit oli Bosnian serbeistä muodostettu vapaaehtoinen siviilikaarti, joka aktiivisin kausi sijoittui Bosnian sotaan 1992-1995. Kaarti sai nimensä Tšekkoslovakiassa kehitetystä Škorpion-konepistoolista.


text: Skorpionit aloittivat toimintansa kroatialaisen Vukovarin kaupungin piirityksen aikoihin syksyllä 1991. Vastaavanlaisia ryhmiä syntyi tuolloin yhtenään. Serbiarmeijan viralliset johtajat palkkasivat näitä puolisotilaallisia osastoja kylvämään terroria siviiliväestön keskuudessa.


text: Skorpioneja johtivat kaksi veljestä: Slobodan "Boca" Medic ja Aleksandr “Gulja” Medic. Ryhmä koostui aluksi lähinnä kroatialaisista etnisistä serbeistä. Skorpionit liikkuivat laajalti sodan aikana. Ne toimivat aluksi Kroatiassa, sitten läntisessä Bosniassa ja lopuksi itäisessä Bosniassa, jossa skorpionit osallistuivat Srebrenican joukkomurhaan, jossa murhattiin noin 7000-8000 muslimilasta, nuorta ja aikuista heinäkuussa 1995. Skorpionit olivat mukana joukkomurhissa ja sotarikoksissa vielä Kosovossa 1999, mutta vuosituhannen vaihteeseen mennessä ryhmä oli kuihtunut olemattomaksi ja lakkautettiin.


text: Belgradin humanitäärisen oikeuskeskuksen johtaja Natasa Kandic julkaisi keväällä 2005 videonauhan, jossa näkyi skorpioneiden jäseniä teloittamassa musliminuorukaisia Srebrenicassa. Kun video näytettiin Serbian televisiossa, useita skorpionien entisiä jäseniä pidätettiin sotarikoksista epäiltynä heti lähetyksen jälkeen. Seuranneessa oikeudenkäynnissä viisi entistä skorpionia tuomittiin eri pituisiin vankeusrangaistuksiin. Ryhmän johtajat, Medicin veljekset, saivat molemmat 20 vuoden vankilatuomion.


title: Räjäytyskuva

text: Räjäytyskuva on kaavio, joka esittää esineen osat lievästi erotettuina irrallaan toisistaan. Kuva selkeyttää katsojalle esineen, kuten koneen, rakenteen sekä kappaleiden järjestyksen. Räjäytyskuva voidaan esittää monista perspektiiveistä riippuen kuvattavasta kohteesta.


title: Räjäytyskuva

text: Räjäytyskuvia esitetään muun muassa koneiden käyttöoppaissa, joissa erilliset osat on usein nimetty ja numeroitu. Kuvissa voidaan esittää myös lisäinformaatiota esimerkiksi kappaleiden liitäntäjärjestyksestä.


title: Räjäytyskuva

text: Eräänlaisia räjäytyskuvia voidaan muodostaa graafisena tehokeinona myös tavanomaisista kaavioista, kuten ympyrädiagrammista.


title: Kalteriluola-ahven

text: Kalteriluola-ahven ("Neolamprologus sexfasciatus") on afrikkalaisen Tanganjikajärven eteläosissa endeemisenä elävä kirjoahvenlaji. Lajia pidetään myös akvaariokalana.


title: Kalteriluola-ahven

text: Kalteriluola-ahvenkoiras voi saavuttaa 15 cm pituuden. Naaras jää hieman tätä pienikokoisemmaksi. Pohjaväriltään kala on valkoinen ja suomupeitteessä on kuusi mustaa pystyraitaa, joista se on saanut tieteellisen lajinimensäkin. Kalteriluola-ahvenen evät ovat vaaleat.


title: Kalteriluola-ahven

text: Kalteriluola-ahvenet viihtyvät parhaiten vedessä, jonka lämpötila on noin 23–26 °C.. Ravintonaan laji käyttää nilviäisiä, joiden kuoret se murskaa suuhunsa kehittyneillä luuosilla. Tämän uskotaan olevan seurausta siitä, että kalteriluola-ahvenet eivät ole kyenneet kilpailemaan madoista isosilmäluola-ahvenen ("Neolamprologus toae") kanssa


title: Robert W. Morgan

text: Robert W. Morgan (1937 – 22. toukokuuta 1998) oli yhdysvaltalainen radiopersoona, joka vaikutti suurimman osan urastaan Los Angelesissa.


title: Robert W. Morgan

text: Robert W. Morganilla on tähti Hollywood Walk of Famella ja hänet nimettiin Radio Hall of Fameen vuonna 1999. Lisäksi Billboard-lehti valitsi hänet kaksi kertaa vuoden radiopersoonaksi.


title: Ticket to Ride

text: Ticket to Ride on The Beatlesin kappale yhtyeen vuonna 1965 julkaistulta albumilta "Help!". Sen on säveltänyt ja sanoittanut suurimmalta osin John Lennon, mutta tekijäksi on merkitty perinteisesti myös Paul McCartney. Kappale on julkaistu myös singlenä vuonna 1965 B-puolenaan "Yes It Is".


title: Carrie Steinseifer

text: Carolyn (Carrie) Lynne Steinseifer () on entinen yhdysvaltalainen uimari ja olympiavoittaja. Hän voitti Los Angelesin kesäolympialaisissa ollessaan vasta 16-vuotias kultaa 100 metrin vapauinnissa ja 4 × 100 metrin vapaauintiviestissä. Uintihistorialliseksi 100 metrin vapaauinnin voiton tekee se, että ensimmäistä kertaa voitto jaettiin kahden uimarin kesken. Steinseifer ja hänen huonetoverinsa Nancy Hogshead uivat täsmälleen saman ajan, 55,92.


title: Carrie Steinseifer

text: Steinseifer jatkoi uraansa vielä vuoteen 1987, jolloin hän voitti vielä Pan-Amerikan kisoissa kultaa 4 × 100 metrin vapaauintiviestissä. Steinseifer on 167 cm pitkä ja painoi aktiiviurallaan 57 kg.


title: Carrie Steinseifer

text: Steinseifer valittiin vuonna 1999 kansainväliseen uinnin "Hall of Fameen".


title: Nurmeksen Joulumusiikki

text: Nurmeksen Joulumusiikki on vuodesta 1993 järjestetty joulumusiikkitapahtuma Nurmeksessa. Se on muodostunut marraskuussa alkavaksi juhlakaudeksi, johon kuuluu konsertteja ja tapahtumia. Tapahtuman pyrkimyksenä on tarjota mahdollisuus uusien joululaulujen syntymiseen ja esilletuloon. Lisäksi Nurmeksen Joulumusiikki vaalii Suomen joululauluperinnettä esittämällä ja tallentamalla joululauluja eri aikakausilta.


title: Nurmeksen Joulumusiikki

text: Vuonna 1997 Nurmes julistautui viralliseksi joululaulukaupungiksi ja vuonna 2009 koko Euroopan joululaulukaupungiksi. Tapahtuman ensimmäinen taiteellinen johtaja oli Jouni Pirinen (1993-2010) ja toinen oopperalaulaja Jussi Merikanto (2011-).


title: Nurmeksen Joulumusiikki

text: Alakoululaiset ovat kokoontuneet laulamaan Hyvän joulun toivotuksen Suomen lapsille vuodesta 2004 alkaen. Vuoden 2017 tilaisuuteen tilattiin joululauluista Näppäri-sovitukset.


title: Nurmeksen Joulumusiikki

text: Katso vuoden 2017 Hyvän Joulun toivotus täältä: https://www.youtube.com/watch?v=RhIBkxGkAX8


title: Nurmeksen Joulumusiikki

text: Nurmeksen Joulumusiikki on järjestänyt kolme kansallista joululaulujen sävellyskilpailua. Vuoden 1994 valtakunnalliseen kilpailuun saapui 201 uutta joululaulua. Vuonna 1999 järjestetty sävellyskilpailu Joululaulu 2000 -kilpailu keräsi 550 lauluehdotusta. Vuonna 2004 julistettiin P.J.Hannikaisen nimeä kantaneen sävellyskilpailun tulokset.


title: Nurmeksen Joulumusiikki

text: Nurmeksen Joulumusiikki vastaanotti vuonna 1998 Tuomas Piirosen 3550 joululaulua käsittävän joululaulukokoelman. Piirosen kokoelma liitettynä Nurmeksen kolmen valtakunnallisen sävellyskilpailun lauluihin muodostaa yli 4700 laulua käsittävän Nurmeksen Joululauluarkiston. Arkisto on vapaasti käytettävissä kaupunginkirjastossa. Tietokannasta uusijoululaulu.fi löytyy myös uusia joululauluja sähköisessä muodossa.


title: Ranskan naisten jalkapallomaajoukkue

text: Ranskan naisten jalkapallomaajoukkue on Ranskan jalkapalloliiton hallinnoima Ranskaa kansainvälisissä jalkapallo-otteluissa edustava joukkue.


title: Ranskan naisten jalkapallomaajoukkue

text: Ranska pelasi ensimmäisen virallisen maaottelunsa huhtikuussa 1971. Sitä ennen Ranska pelasi epävirallisia naisten maaotteluita jo 1920-luvulla muun muassa Englantia vastaan. Maajoukkue on selviytynyt naisten EM-kisoihin kuudesti ja MM-kisoihin kolmasti.


title: Ranskan naisten jalkapallomaajoukkue

text: Vuoden 2003 MM-kisoissa Ranska ei selviytynyt alkulohkosta jatkoon. Vuoden 2011 MM-kilpailuissa se voitti alkulohkossa Nigerian 1–0 ja Kanadan 4–0 sekä hävisi emäntämaa Saksalle 2–4. Puolivälierissä vastustajana oli Englanti, jonka Ranska voitti rangaistuspotkukilpailussa maalein 4–3 (jatkoajan jälkeen peli oli tasan 1–1). Välierissä Ranska hävisi Yhdysvalloille 1–3 ja pronssiottelussa Ruotsille 1–2, joten se sijoittui kisoissa neljänneksi..


title: Ranskan naisten jalkapallomaajoukkue

text: Vuoden 2015 MM-kisoissa Ranska voitti alkulohkonsa, jossa se voitti Englannin 1–0 ja Meksikon 5–0 mutta hävisi Kolumbialle 0–2. Neljännesvälierissä Ranska voitti Etelä-Korean 3–0 mutta puolivälierissä se hävisi Saksalle rangaistuspotkukilpailussa lukemin 4–5 ottelun oltua jatkoajan jälkeen tasalukemissa 1–1. Ranskan maalintekijät kisoissa olivat Eugénie Le Sommer (3 maalia), Marie-Laure Delie (3 maalia), Amandine Henry, Élodie Thomis ja Louisa Nécib, minkä lisäksi vastustaja teki yhden oman maalin. Joukkuetta valmensi Philippe Bergeroo.


title: Ranskan naisten jalkapallomaajoukkue

text: EM-kisoissa Ranska on parhaimmillaan sijoittunut kahdeksan parhaan joukkoon vuosina 1989 (ei päässyt neljän joukkueen lopputurnaukseen), 2009, 2013 ja 2017. Vuoden 2009 EM-kisojen alkulohkossa se sijoittui toiseksi voitettuaan Islannin 3–1, hävittyään Saksalle 1–5 ja pelattuaan Norjan kanssa tasan 1–1. Puolivälierissä Ranska hävisi Alankomaille rangaistuspotkukilpailussa maalein 4–5; varsinainen peliaika ja jatkoaika päättyivät maalittomana. Vuoden 2013 EM-kisoissa Ranska oli alkulohkonsa ykkönen kolmella voitolla (Venäjä 3–1, Espanja 1–0, Englanti 3–0) mutta hävisi puolivälierässä Tanskalle rangaistuspotkukilpailussa maalein 2–4 (jatkoajan jälkeen 1–1). Vuoden 2017 EM-kisojen alkulohkossa Ranska voitti Islannin 1–0 ja pelasi sekä Itävallan että Sveitsin kanssa tasan 1–1 mutta hävisi puolivälierissä Englannille 0–1.


title: Ranskan naisten jalkapallomaajoukkue

text: Maalivahdit:


title: Ranskan naisten jalkapallomaajoukkue

text: Puolustajat:


title: Ranskan naisten jalkapallomaajoukkue

text: Keskikenttäpelaajat:


title: Ranskan naisten jalkapallomaajoukkue

text: Hyökkääjät:


title: Ukrainan naisten jalkapallomaajoukkue

text: Ukrainan naisten jalkapallomaajoukkue edustaa Ukrainaa naisten jalkapallon kansainvälisissä otteluissa.


title: Ukrainan naisten jalkapallomaajoukkue

text: Ukraina selviytyi ensimmäistä kertaa arvoturnaukseen, kun se voitti Slovenian vuoden 2009 Euroopan-mestaruuskilpailujen jatkokarsinnassa lokakuussa 2008. Lopputurnauksessa se hävisi Alankomaille maalein 0–2 ja Tanskalle maalein 1–2 sekä voitti Suomen maalein 1–0 eikä selviytynyt alkulohkostaan jatkoon.


title: Ukrainan naisten jalkapallomaajoukkue

text: Maajoukkuetta valmentaa Anatoli Kutsev.


title: Porokylä

text: Porokylä on Nurmeksen kaupungin toinen keskustaajama. Se sai nimensä 20. heinäkuuta 1891 sattuneen suurpalon seurauksena. Silloin iso osa silloista kirkonkylää niin sanotusti "paloi poroksi". Porokylä oli vuodenvaihteessa 1972–1973 Nurmekseen (joka oli silloin kauppala) liitetyn Nurmeksen maalaiskunnan keskustaajama. Vuoden 1974 alussa Nurmeksesta tuli kaupunki.


title: Porokylä

text: Taajamassa on Porokylän koulu, jossa annetaan opetusta luokka-asteille 1–6.


title: Tekninen mittajärjestelmä

text: Tekninen mittajärjestelmä oli useilla teknisillä aloilla 1800-luvulta 1970-luvulle saakka käytössä ollut, metrijärjestelmään pohjautuva mittajärjestelmä. Se erosi sekä nykyisestä SI-järjestelmästä että fysiikassa samaan aikaan käytetystä cgs-järjestelmästä oleellisimmin siten, että siinä kilogrammaa ei käsitetty massan vaan voiman yksiköksi. Metrin ja sekunnin ohella järjestelmän kolmantena perusyksikkönä olikin "kilogramman voima" (1 kgf), jolle sekaannuksen välttämiseksi annettiin vuonna 1948 myös nimi kilopondi (1 kp). Sillä tarkoitettiin voimaa, jolla Maa vetää puoleensa yhden kilogramman massaa siellä, missä painovoiman kiihtyvyydellä on sen ns. normaaliarvo, 9,806 65 m/s. Tämä vastaa painovoimaa merenpinnan tasolla 45. leveysasteella.


title: Tekninen mittajärjestelmä

text: Kilopondin avulla johdettiin yksiköt muillekin teknisesti tärkeille suureille. Sellaisia olivat:


title: Tekninen mittajärjestelmä

text: Koska näin saatu paineen yksikkö oli varsin pieni, käytettiin sen asemesta lähes yksinomaan yksikköä "kilopondi neliösenttimetriä kohti" (1 kp/cm = 98,066 5 kPa). Siitä käytettiin myös nimitystä "tekninen ilmakehä" (1 at). Se oli jonkin verran pienempi kuin Maan pinnalla vallitseva normaali ilmanpaine.


title: Tekninen mittajärjestelmä

text: Tehon yksikkönä käytettiin yleisesti ja käytetään epävirallisesti toisinaan edelleenkin myös hevosvoimaa (1 hv), joka oli 75 kilopondimetriä sekunnissa eli 735,498 75 W.


title: Tekninen mittajärjestelmä

text: Järjestelmään liittyi myös harvoin käytetty massan yksikkö, "tekninen massayksikkö" eli "hyl", joka oli 9,806 65 kg. Sillä tarkoitettiin massaa, jolle yhden kilopondin voima antoi kiihtyvyyden 1 m/s.


title: Tekninen mittajärjestelmä

text: Sähkötekniikassa tekninen järjestelmä ei ollut koskaan yleisessä käytössä, vaan jo 1800-luvun lopulla sähköalalla käytettiin MKSA-järjestelmää (metri-kilogramma-sekunti-ampeeri-järjestelmää). Siinä yksiköt olivat jo samat kuin nykyisessä SI-järjestelmässäkin. Perusyksiköillä tosin oli nykyisestä poikkeavat määritelmät, mutta yksiköt olivat käytännössä nykyisen suuruiset. Muillakin teknisillä aloilla tekninen järjestelmä jäi pois käytöstä 1970-luvulla, kun niilläkin siirryttiin SI-järjestelmään.


title: Yksi-kaksi yhdistelmä

text: Yksi-kaksi yhdistelmä on nyrkkeilyssä käytetty termi jabin ja koukun yhdistelmästä.


title: Yksi-kaksi yhdistelmä

text: Nyrkkeilijät harjoittelevat tätä yhdistelmää enemmän kuin mitään muuta. Jabia käytetään siksi että päästään vastustajan huomaamatta sopivalle etäisyydelle tästä. Sen jälkeen lyödään sisään voimakas koukku, jolla saatetaan saada vastustaja pois tasapainosta.


title: Puskurivaltio

text: Puskurivaltio on kahden mahdollisesti keskenään vihamielisen valtion välissä sijaitseva kolmas valtio, joka sijainnillaan saattaa estää näiden valtioiden väliset suorat sotilaalliset yhteenotot. Puskurivaltio on usein naapureitaan heikompi ja se voi siksi joutua näiden riita-alueeksi. Vahvemmat naapurit saattavat jopa jakaa sen keskenään. Puskurivaltioita on muodostettu myös tarkoituksellisesti.


title: Puskurivaltio

text: Esimerkiksi Puola on toiminut puskurivaltiona Saksan ja Venäjän välissä, ja Wienin kongressissa 1815 sovittiin Alankomaiden kuningaskunnan muodostamisesta puskurivaltioksi Ranskan ja Preussin väliin.


title: Elän itselleni

text: Elän itselleni on suomalaisen Popeda -yhtyeen kappale ja CD-EP, joka julkaistiin 3. joulukuuta 2008. Se on kolmas singlejulkaisu syyskuussa 2008 ilmestyneeltä "Täydelliset miehet" -albumilta. EP debytoi Suomen virallisen singlelistan sijalla 16.


title: Elän itselleni

text: EP:n nimikappale pyydettiin Jonne Aaronilta, ja se on saanut paljon radiosoittoa. "Lentopelkokerroin" on demo-äänitys, jonka laulaa Costello Hautamäki. "Täydelliset miehet" -albumille sen lauloi Pate Mustajärvi "Lentolupakirja" -nimisenä uutena sanoituksena. EP:n kaksi live-raitaa "Aino" ja "Repe ja Lissu" ovat taltiointeja kesän 2008 Suomi-ilmiö -konsertista, joka taltioitiin myös kokonaisuudessaan ja julkaistiin DVD:nä yhtyeen uuden studioalbumin kanssa samoissa kansissa. "Elän itselleni" -kappaleesta kuvattiin myös musiikkivideo.


title: Kestävä kehitys alueittain ja maittain

text: Luettelo kestävään kehitykseen liittyvistä aiheista alueittain ja maittain.


title: Kestävä kehitys alueittain ja maittain

text: Usein kestävään kehitykseen luetaan kuuluviksi myös tasapainoinen sosiaalinen kehitys ja ihmisoikeudet, katso ihmisoikeudet alueittain ja maittain.


title: Viekijärven kirkko

text: Viekijärven kirkko on Lieksan seurakunnan kirkko Viekin kylässä Lieksassa. Vuonna 1911 valmistuneen puukirkon on suunnitellut rakennusmestari A. E. Ollikainen.


title: Viekijärven kirkko

text: Viekijärven kirkko on yksi Lieksan Vaskiviikon konserttipaikoista.


title: Katrin Meißner

text: Katrin Meißner () on saksalainen entinen uimari ja olympiavoittaja, joka edusti urallaan myös Itä-Saksaa.


title: Katrin Meißner

text:
Meißner voitti 15-vuotiaana Soulin olympialaisissa olympiakullat 4 × 100 metrin seka- ja vapaauintiviesteistä. Lisäksi hän sijoittui kolmanneksi 50 metrin vapaauinnissa. Itä-Saksan lipun alla hän voitti lisäksi yhteensä kuusi mitalia pitkän radan EM-kilpailuista, joista neljä oli kultaista. 1980- ja 1990-luvun taitteen jälkeen Meißner voitti vielä kaksi hopeaa pitkän radan EM-kilpailuissa, jonka jälkeen hän katosi kansainvälisistä arvokilpailuista muutamaksi vuodeksi. Hän jätti Barcelonan olympialaiset väliin, eikä näin päässyt puolustamaan neljän vuoden takaisia mitaleitaan.
Paluun arvokilpailuareenoille Meißner teki vuonna 1994, jolloin hän sai pronssia uinnin MM-kilpailuissa. Samana vuonna hän voitti lisäksi sprintti-EM-uinneissa kultaa vapaauintiviestissä. Vuosi 1995 oli Meißnerin osalta myös hiljaiseloa; eikä vuosi 1996 tuonut muutosta tähän, sillä Meißner ei mahtunut Saksan olympiajoukkueeseen Atlantaan. Saman vuoden joulukuussa järjestetyissä lyhyen radan EM-uinneissa hän kuitenkin voitti yhden kullan.


title: Katrin Meißner

text: Vuoden 1997 pitkän radan EM-uinneissa Meißner voitti kahdeksan vuoden tauon jälkeen jälleen EM-kultaa. Hän sijoittui ensimmäiseksi sekä vapaa- että sekauintiviestissä. Samana vuonna hän voitti ensimmäisen lyhyen radan MM-mitalinsa Göteborgissa. Seuraavan vuoden pitkän radan MM-uinneissa hän voitti yhden hopean, ja vuoden 1999 pitkän radan EM-uinneissa Meißner voitti jälleen yhden EM-kullan. Näinä kahten vuotena Meißner oli menestynyt myös lyhyen radan EM-uinneissa, niistä kotiin tuomisina oli kaksi kultaa ja kolme hopeaa.


title: Katrin Meißner

text: Uudella vuosi tuhannella Meißner pääsi vihdoin uudelleen olympialaisiin. Sydneyssä Meißner teki paluun olympia-areenoille 12 vuoden tauon jälkeen. Meißnerin kannalta kilpailut menivät kuitenkin hieman harmittavasti, sillä hän jäi kaksi kertaa kilpailuissa neljänneksi. 4 × 100 metrin sekauintiviestissä Saksan joukkue oli neljäs, häviten Japaniille vain 17 sadasosaa. 4 × 100 metrin vapaauintiviestissä olympiamitali oli vielä lähempänä, nyt Saksa hävisi Ruotsin joukkueelle pienimmällä mahdollisella erolla, yhdellä sekunnin sadasosalla. Kolmen osuuden jälkeen eroa joukkueiden välillä oli 84 sadasosaa Ruotsin hyväksi, ankkuriosuudella Saksan Sandra Völker onnistui ottamaan Ruotsin ankkuria Anna-Karin Kammerlingiä kiinni kuitenkin vain 83 sadasosaa ja pronssi ratkesi Ruotsin hyväksi. Ateenassa myöähemmin samana vuonna Meißner otti uransa viimeiset mitalit lyhyen radan MM-uinneista; kaksi viestihopeaa.


title: Katrin Meißner

text: Vuonna 2001 Fukuokan MM-uinneissa Meißner saavutti MM-kultaa, kun Saksan joukkue voitti 4 × 100 metrin vapaauintiviestin. Vuoden 2002 pitkän radan EM-uinneissa Meißner voitti viimeisen EM-kultansa, senkin 4 × 100 metrin vapaauintiviestistä.


title: Katrin Meißner

text: Vuonna 2003 Meißner otti viimeiset arvokilpailumitalinsa, Barcelonan MM-uinneissa hopeaa ja Dublinin lyhyen radan EM-uinneissa pronssia. Seuraavana vuonna hän yritti päästä vielä mukaan Ateenan olympialaisiin, mutta ei menestynyt Saksan olympiakarsinnoissa vaadittavalla tavalla. 31-vuotias Meißner lopetti tämän jälkeen hienon uransa, joka ulottui menestyksekkäästi kolmelle vuosikymmenelle.


title: Modaalinen realismi

text: Modaalinen realismi on ontologinen näkemys, jonka mukaan mahdolliset maailmat ovat yhtä todellisia kuin aktuaalinen maailma. Se perustuu ennen kaikkea seuraaviin ajatuksiin: mahdolliset maailmat ovat olemassa, ne eivät ole lajiltaan erilaisia kuin aktuaalinen maailma, niitä ei voida palauttaa muihin entiteetteihin, ja termi ”aktuaalinen” on aktuaalisten maailmojen tapauksessa indeksikaalinen.


title: Modaalinen realismi

text: Modaalista realismia on kannattanut ennen kaikkea David Kellogg Lewis, joka teoksessaan "Plurality of Worlds", 1986, on postuloinut multiversumin olemassaolon yksinomaan filosofisista syistä.


title: Modaalinen realismi

text:
Mahdollisten maailmojen nimi johtaa Leibnizin teoriaan mahdollisista maailmoista.
Aktuaalista maailmaa pidetään ainoastaan yhtenä äärettömästä joukosta loogisesti mahdollisia maailmoja, jotkut "lähempänä" aktuaalista maailmaa ja jotkut kaukaisempia.
Propositio on välttämätön, jos se on tosi kaikissa mahdollisissa maailmoissa ja mahdollinen, jos se on tosi vähintään yhdessä maailmassa.


title: Modaalinen realismi

text: David Lewisin modaalisen realismin keskiössä ovat seuraavat mahdollisia maailmoja koskevat käsitykset:Mahdollisia maailmoja pidetään usein todellisina mutta abstrakteina mahdollisuuksina, mutta joskus pelkkinä metaforina. Lewis itse sanoi ottavansa modaalisen realismin vakavasti ja jopa kirjaimellisesti. Hänen mukaansa mahdollisia maailmoja vastaan voidaan suunnata vain samoja argumentteja, jotka käyvät yhtä lailla joukkoja vastaan. Tästä huolimatta filosofit eivät kyseenalaista joukko-oppia.


title: Modaalinen realismi

text: Vaikka modaalinen realismi voi vaikuttaa tuhlailevalta modaalisuutta koskevalta teorialta, teoria on osoittautunut kestäväksi ja vastustanut kumoamisyrityksiä. Monet vastaväitteet ovat itse asiassa muunnelmia niistä mahdollisista vastaväitteistä, joita Lewis on jo itse pohtinut teoksessaan "On the Plurality of Worlds". Toisaalta vastaväitteet voidaan usein kääntää yhtä lailla kaikkia muita mahdollisten maailmojen ontologiaa koskevia teorioita vastaan.


title: Modaalinen realismi

text: Joidenkin mukaan modaalinen realismi ei ole yhdenmukainen sen kanssa, miten käsitämme todellisuuden intuitiivisesti arkijärjellämme. Lewis hyväksyy arkijärjen suurilta osin, mutta ei kaikilta osiltaan — muutoin hänen mukaansa filosofialle ei olisi lainkaan sijaa. Hänen mukaansa teorian vaihtoehdot rikkovat yhtä lailla modaalisia väittämiä koskevia intuitioitamme.


title: Modaalinen realismi

text: Joidenkin mukaan modaalinen realismi olettaa liikaa entiteettejä verrattuna muihin teorioihin. Tämän vuoksi se on haavoittuvainen Occamin partaveitselle, jota soveltaen meidän tulisi muutoin tasaväkisistä teorioista suosia niitä teorioita, jotka olettavat pienimmän määrän erilaisia entiteettejä. Lewisin mukaan modaalinen realismi olettaa vähemmän eri luokkaa olevia entiteettejä kuin muut mahdollisia maailmoja koskevat teoriat, joissa on todellisen, ”konkreettisen” maailman lisäksi useita kokonaan toista luokkaa olevia eri tavoin abstrakteja maailmoja.


title: Modaalinen realismi

text: Muunnelma argumentista on, että modaalinen realismi sallii liikaa maailmoja, jopa enemmän kuin on matemaattisesti koherenttia. Lewis on myöntänyt, että tähän on vaikea vastata. Daniel Nolan on esittänyt erään vastauksen, mutta se ei ole estänyt uusia tähän sarjaan kuuluvia vastaväitteitä ilmaantumasta.


title: Modaalinen realismi

text: Jotkut ovat katsoneet, ettei modaalinen realismi mahdollista sellaisia maailmoja, joissa olisi aika-avaruudellisesti toisistaan erillisiä kaikkeuksia (), koska Lewisin teorian mukaan maailmat itse ovat toisistaan aika-avaruudellisesti erillisiä. Eräs Lewisin vastaus on, että maailmojen erottamiseksi toisistaan saattaa olla olemassa jokin muu tapa kuin aika-avaruudellinen erottaminen.


title: Modaalinen realismi

text: Eräs vastaväite koskee sitä, että modaalinen reaalisuus puhuu enemmän loogisesta (tai matemaattisesta) todellisuudesta kuin fysikaalisesta todellisuudesta. Looginen olemassaolo tarkoittaa vain loogista ristiriidattomuutta.


title: Oksana Verevka

text: Oksana Aleksandrovna Verevka (, ) on venäläinen entinen uimari ja Euroopan mestari. Hän voitti Sevillassa vuoden 1997 pitkän radan EM-kilpailuissa kultaa 200 metrin sekauinnissa. Uransa aikana hän voitti myös kaksi MM- ja EM-mitalia lyhyen radan kilpailuista. Uransa aikana hän osallistui sekä Sydneyn että Ateenan olympialaisiin ilman suurta menestystä. Hän on 169 senttimetriä pitkä ja painoi aktiiviurallaan 60 kilogrammaa.


title: Stephen Lewis

text: Stephen Lewis (17. joulukuuta 1926 Lontoo – 12. elokuuta 2015 Lontoo) oli englantilainen näyttelijä. Hänen tunnetuin roolihahmonsa oli ärtyisä tarkastaja Cyril ”Blakey” Blake komediasarjassa "Mennään bussilla". Hän näytteli myös Smileria BBC:n pitkäikäisessä komediasarjassa "Vielä virtaa". Ennen näyttelijäksi ryhtymistä hän työskenteli mm. merimiehenä. Hän kuoli vanhainkodissa 12. elokuuta 2015. Hänen hautajaisissaan soitettiin Jean Sibeliuksen Finlandia-hymniä.


title: Rastatt (kaupunki)

text: Rastatt on kaupunki Baden-Württembergin osavaltion länsiosassa Saksassa 22 kilometriä Karlsruhesta lounaaseen ja 12 kilometriä Baden-Badenista pohjoiseen. Se on Rastattin piirikunnan hallinnollinen keskus. Kaupunki sijaitsee Ylä-Reinin alangolla, joka idässä rajoittuu Schwarzwaldiin ja lännessä Ranskan puolella Vogeesien vuorijonoon. Rastattin halki virtaa Murgjoki.


title: Rastatt (kaupunki)

text: Rastattin naapureita pohjoisesta myötäpäivään ovat Steinmauern, Ötigheim, Muggensturm, Bischweier ja Kuppenheim (kaikki Rastattin piirikunnassa), Baden-Baden, Iffezheim (Rastattin piirikunnassa) sekä Reinin länsipuolella Ranskassa Munchhausen, Beinheim ja Seltz Bas-Rhinin departementissa. Naapurikuntien asukkaat kutsuvat rastattilaisia lempinimellä "Staffelschnatzer". Nimi juontuu siitä, että rastattilaiset aikoinaan istuskelivat mielellään talojensa ulkoportailla, jotta pääsivät rupattelemaan ohikulkijoiden kanssa.


title: Rastatt (kaupunki)

text: Varhaisin asiakirjamaininta Rastattista on vuodelta 1084 muodossa "Rasteten". 16. lokakuuta 1404 kuningas Ruprecht julisti paikkakunnan kauppalaksi ("Marktflecken").


title: Rastatt (kaupunki)

text: Ranskalaiset tuhosivat Rastattin lähes täysin 24. elokuuta 1689, mutta se rakennettiin uudelleen ja vuosina 1697–1699 alueelle kohosi metsästyslinna. Rastatt sai kaupunkioikeudet 1700-luvun vaihteessa, hieman ennen kuin kreivi Ludwig Wilhelm vuonna 1705 siirsi asuinpaikkansa Baden-Badenista Rastattiin. Samoihin aikoihin metsästyslinna rakennettiin osin uudelleen. Rastattin rauha 1714 päätti Espanjan perimyssodan. Kreivitär Franziska Sibylla Augusta von Sachsen-Lauenburg rakennutti rauhan kunniaksi kappelin ("Einsiedelner Kapelle").


title: Rastatt (kaupunki)

text: Rastatt oli Baden-Badenin rajakreivien asuinpaikka vuoteen 1771, jonka jälkeen se oli vielä pitkään badenilainen varuskuntakaupunki. Varhaiset teollistamisyritykset epäonnistuivat. Rastattista oli määrä tulla yliopistokaupunki 1776, mutta hanke kaatui rahapulaan. Vuosina 1797–1799 Rastattissa järjestettiin lukuisia rauhanneuvotteluja Ranskan ja Preussin välillä (ranskaksi "Congrès de Rastatt"). Ne päättyivät lähettiläiden murhiin ("Rastatter Gesandtenmord") keväällä 1799. Murhien tapahtumapaikalle Rastattin kaupunki on asettanut muistokiven.


title: Rastatt (kaupunki)

text: Kapina Rastattin varuskunnassa 11. toukokuuta 1849 käynnisti Badenin vallankumouksen, joka päättyi Preussin väliintuloon muutamia viikkoja myöhemmin. Vuonna 1863 Rastattin hallintoalue ("Bezirksamt Rastatt") liitettiin Baden-Badenin piiriin, joka lakkautettiin 1939. Siitä lähtien Rastatt on ollut tuolloin perustetun Rastattin piirikunnan keskus, joka sai nykyisen muotonsa vuoden 1973 piirikuntauudistuksessa, jolloin siihen liitettiin pohjoinen osa Bühlin piirikunnasta ja pieni osa Kehlin piirikunnasta.


title: Rastatt (kaupunki)

text: Vuonna 1650 Rastattin väkiluku oli noin 1 700. Vuonna 1800 asukkaita oli 3 040. Vuonna 1950 väkiluku oli 16 390. Vuodesta 1990 vuoteen 2007 kaupungin väkiluku kasvoi noin 12 %.


title: Rastatt (kaupunki)

text: Kaupungin tunnusmerkki on Rastattin linna, "Schloß Rastatt", joka rakennettiin vuosina 1700–1707. Förchin kylässä sijaitsee 1710–1730 rakennettu linna "Schloß Favorite". Se on Saksan vanhin niin kutsuttu posliinilinna ja lajinsa ainoa, joka on säilynyt alkuperäisessä asussaan. Muita nähtävyyksiä on esimerkiksi Bernharduskirkko ("Bernharduskirche"), josta varhaisin maininta on vuodelta 1207. Evankelinen kaupunginkirkko ("Evangelische Stadtkirche Rastatt") perustettiin 1702 ja katolinen kaupunginkirkko St. Alexander vastaavasti 1756. Pagodenburgin pieni puutarhalinna on vuodelta 1722, sen lähellä sijaitsee 1901 rakennettu vesitorni ("Der Rastatter Wasserturm").


title: Rastatt (kaupunki)

text: Rastattin linnoitus ("Die Bundesfestung Rastatt") rakennettiin vuosina 1842–1852. Versailles'n rauhan jälkeen linnoitus pääosin hävitettiin, mutta siitä on säilynyt osia jälkipolville.


title: Rastatt (kaupunki)

text: Rastattin tärkein työnantaja on Daimler AG:n autotehdas, jossa on valmistettu Mercedes-Benz A-sarjaa vuodesta 1997 ja B-sarjaa vuodesta 2005.


title: Rastatt (kaupunki)

text: Rastattista on suora yhteys moottoritie A 5:lle (Hattenbacher Dreieck–Basel). Valtatiet B 3 ja B 36 ("Badische Spargelstraße") kulkevat kaupungin halki. Rastatt on rautateiden solmukohta. Sen asema sijaitsee rataosuudella Karlsruhe–Basel. Siellä pysähtyvät linjalla Konstanz–Offenburg–Karlsruhe–Stralsund liikennöivät IC-junat sekä linjalla Karlsruhe–Rastatt–Offenburg–Konstanz ("Schwarzwaldbahn") liikennöivät Interregio-Express (IRE) -junat. Pohjoisen Schwarzwaldin halki kulkeva 58-kilometrinen "Murgtalbahn" johtaa Rastattista etelään Freudenstadtiin. Plittersdorfin kaupunginosasta on lauttayhteys Reinin yli Ranskan puolelle Seltziin.


title: Rastatt (kaupunki)

text: Merkittäviä sanomalehtiä Rastattissa ovat karlsruhelainen "Badische Neueste Nachrichten" (BNN) ja badenbadenilainen "Badisches Tagblatt" (BT). Molemmilla on kaupungissa oma paikallistoimitus.


title: Rastatt (kaupunki)

text:
Rastattin kulttuurielämän keskus on vuonna 1990 käyttöönotettu "Badner-Halle". Kaupungissa järjestetään joka toinen vuosi Saksan suurin kansainvälinen katuteatterijuhla ("Straßentheaterfestival") "tête-à-tête". Kaupunginmuseo on keskittynyt paikalliseen historiaan.
Useiden peruskoulujen lisäksi Rastattissa on kaksi lukiota, yksi reaalikoulu sekä erityisoppilaitos "Augusta-Sibylla-Schule" ja henkisesti jälkeenjääneille tarkoitettu oppilaitos "Pestalozzi-Schule". Rastattin piirikunnassa on kaikkiaan kolme ammattioppilaitosta. Alueen koulutustarjontaa täydentävät useat yksityiset oppilaitokset.


title: Rastatt (kaupunki)

text: Rastattin suurin ja vanhin urheiluyhdistys on "Rastatter Turnverein 1846" (RTV). Toinen merkittävä yhdistys on "Turnverein Rastatt-Rheinau 1919". Kaupungin tärkein jalkapalloseura on vuonna 1904 perustettu "FC Rastatt 04".


title: Rastatt (kaupunki)

text: Rastattissa ovat asuneet muun muassa säveltäjä Johann Caspar Ferdinand Fischer (1656–1746) sekä taidemaalari ja kuvanveistäjä Anselm Kiefer (1945).


title: 11 Dreams

text: 11 Dreams on tanskalaisen metalliyhtye Mercenaryn kolmas studioalbumi. Se julkaistiin Century Media Recordsin kautta Euroopassa vuonna 2004 ja Yhdysvalloissa 2005. Myöhempi versio sisältää kaksi bonusraitaa: surround-miksatun ja radioversion nimikappaleesta ”11 Dreams”.


title: 11 Dreams

text: "11 Dreamsiä" voidaan pitää käännekohtana Mercenarylle ominaisen tyylin löytymisessä. Albumi on ensimmäinen, jolla Mikkel Sandager esiintyy päälaulajana, Mike Park rumpalina ja Martin Buus lead-kitaristina. Se myös jäi yhtyeen perustajajäsenen, basisti ja laulaja Henrik ”Kral” Andersenin viimeiseksi.


title: Jonatan Reuter

text: Jonatan Reuter (27. heinäkuuta 1859 Tammisaari – 9. marraskuuta 1947 Tammisaari) oli suomenruotsalainen insinööri, opettaja ja kirjailija.


title: Jonatan Reuter

text: Reuterin vanhemmat olivat kappalainen Ernst Odert Reuter ja Aura Augusta Avellan. HÄn valmistui insinööriksi 1882 ja opiskeli vielä Chemnitzissä 1886. Reuter toimi Helsingin teollisuuskoulun matematiikan lehtorina 1886–1926 ja Helsingin teknillisen oppilaitoksen deskriptiivisen geometrian opettajana 1916–1930.


title: Jonatan Reuter

text: Reuter oli Teknikemin perustaja ja päätoimittaja kahden vuoden ajan sekä Teknikervärldenin toimittaja vuodesta 1929. Hän oli jäsenenä kahdessa ammattikasvatuksen järjestämiskomiteassa ja puuteollisuuskoulukomiteassa sekä toimi Helsingin kaupungin ammattikoulun johtokunnan puheenjohtajana 15 vuoden ajan. Reuter sai professorin arvon 1920.


title: Jonatan Reuter

text: Reuter julkaisi runokokoelmia sekä kertomuksia saaristolaiselämästä. Kaunokirjallisen tuotannon ohella hän kirjoitti useita teknillisen alan oppikirjoja.


title: New Model Army

text: New Model Army voi tarkoittaa:


title: Kolmen kuninkaan kohtaus

text: Kolmen kuninkaan kohtaus on Malmössa 18.–19. joulukuuta 1914 pidetty kokous, jossa Ruotsin kuningas Kustaa V, Norjan Haakon VII ja Tanskan Kristian X kohtasivat. Ruotsin kuninkaan aloitteesta tapahtuneeseen tapaamiseen ottivat osaa myös maiden ulkoministerit. Tapaamisella haluttiin ilmaista pohjoismaiden keskeistä yhteenkuuluvuutta ensimmäisen maailmansodan aikaisissa oloissa. Seuraava vastaavanlainen tapaaminen pidettiin Oslossa marraskuussa 1917 ja myöhemmin vielä Tukholmassa lokakuussa 1939, jolloin kokoukseen osallistui myös Suomen presidentti Kyösti Kallio. Viimeisessä kokouksessa annettiin maiden yhteistä puolueettomuutta tähdentänyt julkilausuma.


title: Nino Runeberg

text: Hjalmar Johannes (Nino) Runeberg (27. toukokuuta 1874 Rooma, Italia – 15. helmikuuta 1934 Helsinki) oli suomenruotsalainen opettaja ja kirjailija, joka kuului Runebergin sivistyssukuun. Runeberg vietti lapsuutensa ja nuoruutensa Roomassa mutta noin vuodesta 1900 lähtien hän asui Kauniaisissa. Hän käytti nimimerkkiä Alceste.


title: Nino Runeberg

text: Runebergin vanhemmat olivat kuvanveistäjä Walter Magnus Runeberg ja Lina Elfving; J. L. Runeberg oli hänen isoisänsä. Nino Runeberg pääsi ylioppilaaksi 1892 ja valmistui Helsingin yliopistosta filosofian kandidaatiksi 1897, lisensiaatiksi 1905 ja tohtoriksi 1907. Runeberg toimi Helsingin uuden ruotsalaisen yhteiskoulun opettajana vuodesta 1903 ja tyttökoulun opettajana vuodesta 1902. Hän oli Suomen Esperantoliiton ("Esperanto-Asocio de Finnlando") ensimmäinen puheenjohtaja ja edusti Suomea esperanto-kongresseissa Boulognessa 1905 ja Dresdenissä 1908.


title: Nino Runeberg

text: Runebergin oma kirjallinen tuotanto ei saanut osakseen aikalaisten arvostusta, vaan hänet tunnettiin paremmin kääntäjänä. Runeberg käänsi ruotsiksi sanskritinkielisen "Bhagavad Gītān", Epiktetoksen "Elämäntaidon käsikirjan", Lewis Carrollin kirjan "Liisan seikkailut ihmemaassa" ja Wilhelm Buschin "Max ja Moritz" -kirjan.


title: Nino Runeberg

text: Nino Runebergin puoliso oli Hanna Emilia (Mimmi) o.s. Wecksell. Heille syntyi kolme lasta, joista Heidi Parland oli kielenkääntäjä, Fred Runeberg valokuvaaja ja Arne Runeberg antropologi.


title: Koskivuori-sarja

text: Koskivuori-sarja on kirjailija Kirsti Mannisen nimimerkillä Enni Mustonen kirjoittama viisiosainen kirjasarja. Kirjat kertovat Koskivuoren sahakylän kahdesta suvusta, Koskivuoren kartanon Forsbergeistä ja Koivikon torpan perheestä, Suomen itsenäistymisen ajoista aina 1960-luvulle. Jokaisessa kirjassa kertojana toimivat aina kulloinkin aikuisuuden kynnyksellä olevat kartanon ja torpan nuoret naiset, joiden kokemukset heijastelevat kulloisiakin elämän mullistuksia.


title: Koskivuori-sarja

text: Sarjaan kuuluvat kirjat "Verenpisara ikkunalla" (1998), "Ruiskukkaseppele" (1999), "Kielon jäähyväiset" (2000), "Metsäkukkia asvaltilla" (2001) ja "Unikkoja ikkunassa" (2002).


title: Old Vic

text: Old Vic on Lontoossa Waterloon rautatieaseman kaakkoispuolella sijaitseva teatteri. Se sijaitsee The Cut- ja Waterloo Road -katujen kulmauksessa. Teatterin perustivat James King, Daniel Dunn ja Thomas Serres vuonna 1818. Teatterin alkuperäinen nimi oli Royal Coburg Theatre. Vuonna 1833 se sai uuden nimen: Royal Victorian Theatre, joka säilyi nimenä vuoteen 1880, jolloin uuden omistajan Emma Consin alaisuudessa se sai nimen The Royal Victoria Hall And Coffee Tavern.


title: Old Vic

text: Vuonna 1929 perustettiin Old Vic Company -niminen yritys vastaamaan teatterin toiminnasta. Sen toiminta päättyi vuonna 1963, jolloin perustettiin National Theatre Company taiteellisena johtajanaan Laurence Olivier. Kansallisteatteri, Royal National Theatre, sai oman teatterirakennuksensa South Bankiin lähelle Waterloo Bridgeä vuonna 1976. Kansallisteatterin lähdön jälkeen Old Vic jatkoi klassisen ja modernin draaman näyttämönä, ja rakennusta kunnostettiin merkittävästi torontolaisen tavarataloyrittäjän Edwin Mirvishin varoin 1980-luvulla. Old Vicin rakennuksen osti vuonna 1998 hyväntekeväisyyssäätiö The Old Vic Theatre Trust 2000. Tuotantoyhtiö Criterion Productions sai uuden nimen Old Vic Productions plc vuonna 2000 – tosin yhtiön tuotannoista vain pieni osa tapahtuu Old Vicissä.


title: Old Vic

text: Vuodesta 2003 Old Vicin taiteellisena johtajana on ollut yhdysvaltalainen näyttelijä Kevin Spacey.


title: Miguel de la Madrid

text: Miguel de la Madrid Hurtado (12. joulukuuta 1934 Colima, Meksiko – 1. huhtikuuta 2012 México, Meksiko) oli meksikolainen poliitikko, joka oli maan presidenttinä vuosina 1982–1988.


title: Miguel de la Madrid

text: Miguel de la Madrid valmistui lakimieheksi Universidad Nacional Autónoma de Méxicosta ja myöhemmin hän valmistui maisteriksi Harvardin yliopistosta. Hän työskenteli Meksikon keskuspankissa, josta hän siirtyi työskentelemään Meksikon talousministeriöön vuonna 1965. Vuonna 1970 de la Madrid siirtyi Meksikon valtiolliseen öljyhtiöön, Pemexiin. Vuonna 1976 Meksikon silloinen presidentti José López Portillo valitsi hänet hallintonsa suunnittelu- ja budjettiministeriksi.


title: Miguel de la Madrid

text: Presidentti Portillon toimikausi päättyi vuoden 1981 lopussa, ja silloinen valtapuolue PRI valitsi de la Madridin ehdokkaakseen kesäkuussa 1982 järjestettyihin presidentinvaaleihin. Tammikuusta kesäkuuhun de la Madrid toimi väliaikaisena presidenttinä. Kesäkuun neljäntenä järjestetyissä presidentinvaaleissa de la Madrid sai murskavoiton; hän sai yhteensä 74 prosenttia annetuista äänistä.


title: Miguel de la Madrid

text: Presidenttikaudellaan de la Madrid ajoi markkinakeskeistä politiikkaa, mikä oli uutta hänen edeltäjiensä politiikkaan verrattuna. De la Madridin toimikausi ajoittui taloudellisesti huonoihin aikoihin Meksikon kannalta, sillä hänen edeltäjiensä talouspolitiikka oli ajanut maan talouden romahduskierteeseen. Vuonna 1981 alkanut öljyn hinnan romahdus ajoi maan öljyn tuotannosta riippuvaisen talouden lopullisen syöksyn lamaan. Meksikon inflaatio oli de la Madridin hallinnon alkuvuosina jopa 100 prosenttia vuodessa, ja sen työttömyys kohosi pahimmillaan jopa 25 prosenttiin. Näistä syistä johtuen Meksikon talouskasvu kääntyi roimaan laskuun.


title: Miguel de la Madrid

text: Ratkaistakseen maan talousongelmia de la Madrid esitteli liberaalisen talousuudistuksen, jolla yritettiin elvyttää ulkomaisten sijoittajien kiinnostusta maahan. Lisäksi de la Madrid yksityisti voimakkaasti valtionyrityksiä ja antoi suuret veronalennukset, mikä herätti mielenkiintoa erityisesti Kansainvälisessä valuuttarahastossa. Vuonna 1986 Meksiko liittyi GATT-sopimuksen piiriin, mikä edesauttoi sen talouden elpymistä sekä helpotti valtionyritysten hajauttamista. Vuosien 1982 ja 1988 välillä Meksikon valtion omistamien yritysten määrä putosi 1155:stä reiluun neljään sataan. Tämä lisäsi de la Madridin suosiota, mutta hallituksen kieltäytyminen kansainvälisestä avusta Méxicoon vuonna 1986 iskeneen hirmumyrskyn jälkeen teki sen aseman hyvin hankalaksi. Lisäksi hirmumyrskyn aiheuttamat vahingot ajoivat nousuun kääntyneen talouden uudelleen laskuun, mikä vähensi runsaasti presidentin suosiota. Vuoden 1988 vaaleihin de la Madrid ei voinut enää lähteä ehdolle, sillä Meksikon perustuslaki rajoittaa presidentin toimikaudet yhteen. De la Madridin puolue asetti presidenttiehdokkaakseen de la Madridin valtionvarainministerin Carlos Salinasin, joka valittiin kiistanalaisissa vaaleissa Meksikon presidentiksi. De la Madrid tunnusti vuonna 2005 PRI:n hävinneen vuoden 1988 vaalit oppositiolle, mutta perui myöhemmin lausumaansa sanomalla, että PRI oli vähintään "menettänyt suuren joukon" ääniä kyseisissä vaaleissa.


title: Juuso Nieminen

text: Juuso Nieminen (s. 1979) on suomalainen kitaristi. Hän opiskeli kitaransoittoa Vantaan Musiikkiopistossa Timo Suomisen oppilaana, minkä jälkeen Turun Musiikkiakatemiassa Timo Korhosen ja Ismo Eskelisen oppilaana. Sibelius-Akatemian hän suoritti Jukka Savijoen ja Jyrki Myllärisen ohjauksessa. Lisäksi hän on suorittanut D. Russellin, M. Sociasin, E. Fernandezin, Z. Dukicin ja A. Pierrin mestarikursseja. Hän on voittanut useita kansainvälisiä kitarakilpailuja kuten mm. Alhambra-kitarakilpailut Espanjassa, konsertoinut Euroopassa ja Yhdysvalloissa ja levyttänyt kolme albumia: Juuso Nieminen plays Ponce & Rodrigo (Terravox 2005), Juuso Nieminen - Guitar Recital (Terravox 2006). Uusin levy on The Latin American Album, joka julkaistiin lokakuussa 2009 (Terravox 2009).


title: Kotajoki (Kemijärvi)

text: Kotajoki on yksi Suomen lyhimmistä joista leveyteensä nähden. Sen pituudeksi voidaan katsoa noin kymmenen metriä. Se sijaitsee Kemijärven Isokylässä. Sen ylittää Kemijärveltä itään Kuusamon suuntaan kulkeva Valtatie 5 sillalla, jota myöten on linjattu myös Sallan rautatie. Joki kerää Kemijokeen joitain idästä päin virtaavia vesistöalueita kuten Joutsijärven alueen. Ennen Kemijärven säännöstelyä Kotajoen pohjoispuolella oli selkeästi erottuva Kotajärvi, joka voitaneen nykyään laskea Kemijärven altaaseen kuuluvaksi.


title: Kotajoki (Kemijärvi)

text: Kotajoessa on säännöstelytilanteesta riippuen virtausta molempiin suuntiin ja se pysyy pitkään sulana muun muassa vesilinnuille.


title: Kotajoki (Kemijärvi)

text: Kemijärven sellutehtaan lakkauttamista 2008 vastustavan Massalikkeen vasemmistolainen johtohahmo Juha Pikkarainen on ehdottanut Kotajoen nimeämistä Stora Enson toimitusjohtajan Jouko Karvisen mukaan muistuttamaan metsäteollisuuden "poukkoilevasta" toiminnasta.


title: Sandrine Soubeyrand

text: Sandrine Soubeyrand (s. 16. elokuuta 1973 Saint-Agrève, Ranska) on ranskalainen jalkapalloilija. Hän on ammatiltaan liikunnanopettaja.


title: Sandrine Soubeyrand

text: Soubeyrand on edustanut Ranskan naisten maajoukkuetta huhtikuusta 1997 lähtien. Hän on ollut mukana Ranskan joukkueessa EM-kisoissa vuosina 1997, 2001, 2005, 2009 ja 2013, MM-kisoissa vuosina 2003 ja 2011 sekä olympialaisissa 2012. Soubeyrand on pelannut yhteensä 198 maaottelua, mikä tekee hänestä Ranskan eniten maaotteluita pelanneen naisen. Hän on tehnyt maaotteluissa 17 maalia.


title: Sandrine Soubeyrand

text: Soubeyrandin seurajoukkue on FCF Juvisy, jossa hän on voittanut kaksi Ranskan mestaruutta (2003 ja 2006).


title: Jasnyi

text: Jasnyi () on kaupunki Orenburgin alueella Venäjällä. Se sijaitsee lähellä Kazakstanin rajaa 502 kilometriä Orenburgista kaakkoon. Kaupunki on Jasnyin piirin keskus. Sen läpi kulkee Orskin ja Rudnyi Kladin välinen rautatie (Gornyi Ljonin asema). Asukkaita on 16 300 henkeä (vuonna 2009).


title: Jasnyi

text: Kaupunki on perustettu vuonna 1979. Sen tärkein tuotantolaitos on asbestitehdas.


title: Jasnyi

text: Jasnyin lähellä on Venäjän strategisten ohjusjoukkojen ohjustukikohta ja laukaisukeskus Dombarovski, jossa on mannertenvälisiä R-36M-ydinohjuksia. Keskusta on viime vuosina muutettu avaruusalusten laukaisukeskukseksi, kosmodromiksi, josta on vuodesta 2006 alkaen tosin laukaistu vain kolme kolme ulkomaista satelliittia avaruuteen ohjusraketeista muunnetuilla Dnepr-kantoraketeilla.


title: Jasnogorsk

text: Jasnogorsk () on kaupunki Tulan alueella Venäjällä. Se sijaitsee Okan sivujoen Vašanan yläjuoksulla 35 kilometriä Tulasta pohjoiseen. Kaupunki on Jasnogorskin piirin keskus. Sen kautta kulkee Moskovan ja Tulan välinen rautatie (Jasnogorskin asema). Asukkaita on 18 000 henkeä (vuonna 2005).


title: Jasnogorsk

text: Kaupunki on perustettu vuonna 1958. Vuoteen 1965 saakka sen nimi oli Laptevo. Kaupungissa on koneenrakennus- ja elintarviketeollisuutta.


title: Satunnainen matkailija

text: Satunnainen matkailija voi tarkoittaa


title: Poka yoke -järjestelmä

text: Poka yoke -järjestelmä on japanilaisen, Toyotalla työskennelleen Shigeo Shingon luoma malli siitä, miten (teollisen) tuotannon laadussa saavutetaan äärimmäinen saavutettavissa oleva taso, nollavirhetaso. Perinteinen tilastoihin perustuva laadunvalvonta ei Shingon mukaan tähän pysty. "Poka yoke" on japania ja tarkoittaa suurin piirtein "kömmähdyssuojaa".


title: Poka yoke -järjestelmä

text: Poka yoke on ihmis- tai koneperustainen järjestelmä, jonka keskeinen ajatus on virheiden alkuperän 100-prosenttinen tutkiminen. Tärkeää on myös itsetarkastusten tai peräkkäisten tarkastusten suorittaminen, jotta epänormaaliudet voidaan havaita ja aloittaa korjaustoimenpiteet sekä paikallisesti että järjestelmänlaajuisesti.


title: Poka yoke -järjestelmä

text: Shingolainen alkuperätarkistus eroaa huomattavasti perinteisestä tuotteen lopputarkastuksesta, joka perustuu ”pitkän kierron” tuotteenlajitteluprosessiin. Alkuperätarkistus on ”lyhyen kierron” tuotannonvalvontaprosessi, joka tarjoaa reaaliaikaista palautetta ja informaatiota ylemmille tahoille. Tämä nopeuttaa ja parantaa korjaavien toimien suorittamista.


title: Poka yoke -järjestelmä

text: Shingon nollavirhekontrollijärjestelmä koostuu neljästä peruspilarista:


title: Bert, villi ja vapaa

text: Bert, villi ja vapaa ("Bert befrielse") on Anders Jacobssonin ja Sören Olssonin kirjoittama kirja. Alkuperäisteos julkaistiin vuonna 1996 ja suomennos vuonna 1998.


title: Bert, villi ja vapaa

text: Kirja kuuluu Bertin päiväkirjat -kirjasarjaan.


title: Jartsevo

text: Jartsevo () on kaupunki Smolenskin alueella Venäjällä. Se sijaitsee Dnepriin laskevan Vop-joen rannalla 63 kilometriä Smolenskista kaakkoon. Kaupunki on Jartsevon piirin keskus. Kaupungin kautta kulkee Smolenskin ja Vjazman välinen rautatie sekä Moskovasta Smolenskin kautta Minskiin vievä valtatie M1. Kaupungissa asui 47 853 henkeä (vuonna 2010).


title: Jartsevo

text: Kaupunki on saanut alkunsa Jartsevon kylän lähelle perustetun rautatieaseman taajamasta. Kaupunki siitä tuli vuonna 1926. Nykyään Jartsevossa on mm. tekstiili-, metalli- ja puunjalostusteollisuutta.


title: Bertin pähkäilyt

text: Bertin pähkäilyt ("Berts bryderier") on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1995 ja suomennos vuonna 1998.


title: Bertin pähkäilyt


title: Niskaluoma

text: Niskaluoma on Jalasjärven eteläosassa virtaava pieni joki. Joki on leveydeltään 1–5 metriä, ja se virtaa Koskuen kylässä, tarkemmin Yli-Koskuella. Joki laskee Koskuen kirkonkylässä Koskutjärveen. Laskupaikka sijaitsee järven eteläpäässä.


title: Niskaluoma

text: Niskaluoman kokonaistyppipitoisuudet ovat olleet kesäaikaan noin 600–1 000 μg/l ja kokonaisfosforipitoisuudet noin 100 μg/l. Myös Koskutjärven veden ravinteisuudet ovat olleet samaa luokkaa. Noin 86 prosenttia Koskutjärven vesistä laskee järveen Niskaluoman kautta.


title: Antal Róka

text: Antal Róka (25. kesäkuuta 1927 – 16. syyskuuta 1970) oli unkarilainen kilpakävelijä ja olympiamitalisti.


title: Antal Róka

text: Róka saavutti 50 kilometrin kävelyssä olympiapronssia Helsingissä 1952 ajalla 4.31.27,2. Bernin EM-kilpailuissa 1954 hän saavutti samalla matkalla jälleen pronssia ajalla 4.31.32,2. Melbournen 1956 olympialaisissa hän sijoittui viidenneksi ajalla 4.50.09,0.


title: Antal Róka

text: Róka käveli 50 000 metrin ratakävelyssä maailmanennätyksen 4.31.21,6 Budapestissa 1. kesäkuuta 1952.


title: Salibandyn SM-sarja 1988–1989

text: Kausi 1988–1989 oli järjestyksessään Salibandyliigan kolmas kausi. Se oli myös ensimmäinen kerta, kun naiset pelasivat Suomen mestaruudesta. Naisten sarjassa oli vain viisi joukkuetta, ja neliotteluisen sarjan voitti jyväskyläläinen Blue Eyes Team (lyh. BET). Hopea ja pronssia ottivat ahvenanmaalaiset BGD ja VÅSC. BET voitti myös miehissä mestaruuden Synkän Uhman sijoittuessa toiseksi ja S.C. Dalmacin kolmanneksi.


title: Antal Kiss

text: Antal Kiss (s. 30. joulukuuta 1935) on entinen unkarilainen kilpakävelijä ja olympiamitalisti.


title: Antal Kiss

text: Kiss saavutti 50 kilometrin kävelyssä olympiahopeaa Méxicossa 1968 ajalla 4.30.17,0. Hän hävisi kilpailun voittaneelle Christoph Höhnelle yli kymmenen minuuttia. Samojen kisojen 20 kilometrillä hän sijoittui 14:nneksi ajalla 1.38.24,0.


title: Antal Kiss

text: Kissin uran toiseksi paras arvokisasijoitus oli kuudes sija 20 kilometrillä Budapestin EM-kilpailuissa 1966. Hänen loppuaikansa oli 1.32.02,4. Ateenan EM-kilpailuissa 1969 hän keskeytti sekä 20:llä että 50 kilometrillä. Helsingin EM-kilpailuissa 1971 hän sijoittui 20 kilometrillä 11:nneksi ajalla 1.33.15,4 ja 18:nneksi 50 kilometrillä ajalla 4.26.53,6. Münchenin 1972 olympialaisten 50 kilometrillä hän sijoittui 26:nneksi ajalla 4.34.45,0.


title: Jaransk

text: Jaransk (, ) on kaupunki Kirovin alueella Venäjällä. Se sijaitsee Jaran-joen varrella 257 kilometriä Kirovista lounaaseen. Kaupunki on Jaranskin piirin keskus. Siellä sijaitsee Moskovan ja Kazanin väliseltä rautatieltä Zeljonyi Dolissa haarautuvan sivuradan pääteasema. Asukkaita on 19 800 henkeä (vuonna 2005).


title: Jaransk

text: Kaupunki on perustettu 1500-luvun loppupuolella linnoitukseksi marien hyökkäyksiä vastaan. Vuonna 1780 Jaranskista tuli samannimisen Vjatkan lääniin kuuluneen kihlakunnan keskus. Vuonna 1900 kihlakunnan väestöstä 86 % oli venäläisiä ja 14 % mareja.


title: Jaransk

text: Nykyään kaupungissa on konepaja, elintarvike-, puunjalostusteollisuutta ym. Keskustan muodostavat 1800-luvun lopun ja 1900-luvun alun puiset ja kiviset kauppiastalot. Nähtävyksiä ovat 1890-luvulla rakennettu Aleksanterin katedraali, Kolminaisuuden katedraalin kellotapuli vuodelta 1689 ja Neitsyt Marian kuolonuneen nukkumisen katedraali (1798). Kotiseutumuseon kokoelmissa on paikallisen käsityötaiteen tuotteita.


title: Ödön Földessy

text: Ödön Földessy (s. 1. heinäkuuta 1929) on unkarilainen pituushyppääjä ja olympiamitalisti.


title: Ödön Földessy

text: Földessy saavutti pituushypyssä olympiapronssia Helsingissä 1952 tuloksella 730 cm. Vuonna 1953 hän oli maailmantilastossa parhaana eurooppalaisena toinen tuloksella 776 cm ja vuonna 1954 jälleen parhaana eurooppalaisena kolmas tuloksella 770 cm. Bernin EM-kilpailuissa 1954 hän voitti kultaa tuloksella 751 cm. Tukholman EM-kilpailuissa 1958 hän sijoittui kymmenenneksi tuloksella 720 cm.


title: Tuotevastuu

text: Tuotevastuu on tuottajan vastuuta tuotteista, jotka ovat vaarallisia tai aiheuttavat vahinkoa.


title: Tuotevastuu

text: Esimerkki tuotevastuutilanteesta on pesukoneen vuotamisesta aiheutuva asunnon kosteusvaurio. Jos vuoto johtuu pesukoneen viasta, on valmistajalla tai maahantuojalla vastuu vahingosta. Jos näitä ei saada selville, vastaa vahingosta tavaran liikkeellelaskija.


title: Tuotevastuu

text: Vahingonkorvausta on suoritettava vahingosta, joka on johtunut siitä, että tuote ei ole ollut niin turvallinen kuin on ollut aihetta odottaa. Turvallisuutta arvioitaessa on otettava huomioon ajankohta, jona tuote laskettiin liikkeelle, tuotteen ennakoitavissa oleva käyttö, tuotteen markkinointi ja käyttöohjeet sekä muut seikat. Vahinkoa kärsineen on näytettävä toteen vahinko, tuotteen puutteellinen turvallisuus sekä puutteellisen turvallisuuden ja vahingon välinen syy-yhteys.


title: Tuotevastuu

text: Tuotevastuun perusteina Suomessa toimivat:


title: Marianne Werner

text: Marianne Werner (s. 4. tammikuuta 1924) on entinen saksalainen yleisurheilija ja olympiamitalisti. Hänen päälajinsa oli kuulantyöntö.


title: Marianne Werner

text: Werner saavutti kuulantyönnössä olympiahopeaa Helsingissä 1952. Hän teki viimeisellä työnnöllään tuloksen 14,57 m nousten neljänneltä sijalta toiseksi ja estäen Neuvostoliiton kolmoisvoiton. Bernin EM-kilpailuissa 1954 hän sijoittui kuulantyönnössä viidenneksi tuloksella 13,93 m ja kiekonheitossa 11:nneksi tuloksella 41,36 m. Melbournen 1956 olympialaisissa hän saavutti kuulantyönnössä pronssia tuloksella 15,61 m voittaen seitsemällä senttimetrillä Zinaida Doynikovan ja estäen jälleen Neuvostoliittoa saamasta kolmoisvoittoa. Tukholman EM-kilpailuissa 1958 hän voitti kultaa tuloksella 15,74 m.


title: Allan Edwall

text: Johan Allan Edwall (25. elokuuta 1924 Jämtland – 7. helmikuuta 1997 Tukholma) oli ruotsalainen näyttelijä, ohjaaja, kirjailija ja muusikko.


title: Allan Edwall

text: Edwall oli persoonallinen näyttelijä.


title: Allan Edwall

text: Edwall kävi vuosina 1949–1952 Dramatenin näyttelijäkoulun, missä hänen oppilastovereitaan olivat muun muassa Max von Sydow, Ingrid Thulin ja Margaretha Krook.


title: Allan Edwall

text: Hän esiintyi muun muassa viidessä Ingmar Bergmanin elokuvassa, joista ensimmäinen oli "Neidonlähde" (1960). Elokuvassa "Talven valoa" (1962) hänellä oli merkittävä sivurooli suntiona.


title: Allan Edwall

text: Kansalliseen tietoisuuteen Edwallin toi varsinaisesti August Strindbergin romaanin "Hemsöläiset" televisiosovitus (1966), jossa hän esitti tragikoomista renki Carlssonia. Jarl Kullen ohjaamassa elokuvassa "Miksi kirjakauppias lopetti uimisen?" (1969) Edwallilla oli päärooli vanhapoikaelämään tottuneena kirjakauppiaana, joka ajautuu eroottiseen myrskyyn Margaretha Krookin tulkitseman sensuellin Amélie Arbelin muutettua pikkupaikkakunnalle.


title: Allan Edwall

text: Vuosina 1971–1984 Edwall näytteli useassa Olle Hellbomin ohjaamassa Astrid Lindgren -filmatisoinnissa. Lindgren-rooleista ehdottomasti tunnetuin on Vaahteramäen Eemelin isä Anton Svensson kolmessa Eemeli-elokuvassa 1971–1973 sekä elokuvien materiaalista leikatussa 13-osaisessa televisiosarjassa. Lisäksi hän esiintyi muun muassa elokuvassa "Veljeni Leijonamieli" (1977) ja Tage Danielssonin ohjaustyössä "Ronja, ryövärintytär" (1984).


title: Allan Edwall

text: Ingmar Bergmanin suurtuotannossa "Fanny ja Alexander" (1982) Allan Edwall esittää teatteriohjaaja Oscar Ekdahlia, jonka varhainen kuolema jättää lesken ja lapset sosiaalisesti tyhjän päälle ja lopulta tyrannimaisen piispan perheen yhteyteen. Edwallin isähahmo ilmestyy kuolemansa jälkeenkin haamuna muutamissa kohtauksissa.


title: Allan Edwall

text: Edwall ohjasi muun muassa Dramateniin useita omiin käsikirjoituksiin perustuvia näytelmiä. Hänen elokuvaohjauksistaan tunnetuin lienee "Åken maailma" ("Åke och hans värld", 1984), jossa hän itse esittää rehtori Godemania. Elokuva on Bertil Malmbergin romaaniin perustuva, 1930-luvun Ruotsiin sijoittuva lapsikuvaus.


title: Allan Edwall

text: Vuonna 1986 Edwall perusti Tukholmaan oman teatterin "Brunnsgatan 4", jolle hän omistautui kokonaisvaltaisesti ja jota pyöritti kuolemaansa asti. Nykyään teatterin taiteellisena johtajana toimii Kristina Lugn.


title: Allan Edwall

text: Muusikkona Edwall esitti omaa tuotantoaan, jonka sekä sävelsi että sanoitti itse. Musiikki muistuttaa kansanmusiikkia, ja siinä on voimakas yhteiskunnallinen sanoma.